Avis juridique important

|

32002L0038

Οδηγία 2002/38/ΕΚ του Συμβουλίου, της 7ης Μαΐου 2002, για την τροποποίηση και την προσωρινή τροποποίηση της οδηγίας 77/388/ΕΟΚ όσον αφορά το σύστημα φόρου προστιθεμένης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά

Επίσημη Εφημερίδα αριθ. L 128 της 15/05/2002 σ. 0041 - 0044

Οδηγία 2002/38/ΕΚ του Συμβουλίουτης 7ης Μαΐου 2002για την τροποποίηση και την προσωρινή τροποποίηση της οδηγίας 77/388/ΕΟΚ όσον αφορά το σύστημα φόρου προστιθεμένης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικάΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Οι κανόνες που εφαρμόζονται επί του παρόντος, όσον αφορά το ΦΠΑ, για τις ραδιοφωνικές και τηλεοπτικές υπηρεσίες και για ορισμένες υπηρεσίες που παρέχονται ηλεκτρονικά, δυνάμει του άρθρου 9 της έκτης οδηγίας 77/388/EΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Kοινό σύστημα φόρου προστιθεμένης αξίας: ομοιόμορφη φορολογική βάση(4), είναι απρόσφοροι για τη φορολόγηση των εν λόγω υπηρεσιών, οι οποίες καταναλώνονται εντός της Κοινότητας, καθώς και για την αποφυγή στρεβλώσεων του ανταγωνισμού στον τομέα αυτό.(2) Προς όφελος της ομαλής λειτουργίας της εσωτερικής αγοράς, θα πρέπει να εξαλειφθούν οι στρεβλώσεις αυτές και να θεσπισθούν νέοι εναρμονισμένοι κανόνες για αυτή την κατηγορία δραστηριοτήτων. Θα πρέπει να υιοθετηθούν κανόνες ώστε να εξασφαλισθεί, ειδικότερα, ότι οι υπηρεσίες αυτές, εφόσον πραγματοποιούνται εξ επαχθούς αιτίας και καταναλώνονται από πελάτες εγκατεστημένους στην Κοινότητα, φορολογούνται στην Κοινότητα και δεν φορολογούνται όταν καταναλώνονται εκτός της Κοινότητας.(3) Προς το σκοπό αυτό, οι ραδιοφωνικές και τηλεοπτικές υπηρεσίες και οι υπηρεσίες οι οποίες παρέχονται ηλεκτρονικά από τρίτες χώρες σε πρόσωπα εγκατεστημένα στην Κοινότητα ή από την Κοινότητα σε λήπτες εγκατεστημένους σε τρίτες χώρες, θα πρέπει να φορολογούνται στον τόπο του λήπτη των υπηρεσιών.(4) Για να ορισθούν οι "υπηρεσίες που παρέχονται ηλεκτρονικά", θα πρέπει να περιληφθούν σε παράρτημα της οδηγίας παραδείγματα υπηρεσιών αυτού του είδους.(5) Για να διευκολυνθούν στην τήρηση των φορολογικών τους υποχρεώσεων οι οικονομικοί φορείς οι οποίοι παρέχουν ηλεκτρονικά υπηρεσίες και δεν είναι εγκατεστημένοι ούτε απαιτείται να εγγράφονται για φορολογικούς σκοπούς εντός της Κοινότητας, θα πρέπει να καθιερωθεί ειδικό καθεστώς. Κατ' εφαρμογή του καθεστώτος αυτού, οποιοσδήποτε οικονομικός φορέας παρέχει τις εν λόγω υπηρεσίες με ηλεκτρονικά μέσα προς μη υποκειμένους στο φόρο εντός της Κοινότητας μπορεί, εάν δεν έχει εγγραφεί άλλως για φορολογικούς σκοπούς εντός της Κοινότητας, να επιλέγει την εγγραφή του σε ένα μόνο κράτος μέλος.(6) Ο μη εγκατεστημένος στην Κοινότητα οικονομικός φορέας, ο οποίος επιθυμεί να επωφεληθεί από το ειδικό καθεστώς, θα πρέπει να συμμορφώνεται προς τις επιταγές της παρούσας οδηγίας και προς τις τυχόν ισχύουσες σχετικές διατάξεις του κράτους μέλους στο οποίο καταναλώνονται οι υπηρεσίες.(7) Το κράτος μέλος εγγραφής πρέπει, υπό ορισμένους όρους, να μπορεί να εξαιρεί ένα μη εγκατεστημένο οικονομικό φορέα από το ειδικό καθεστώς.(8) Όταν ο μη εγκατεστημένος οικονομικός φορέας επιλέγει το ειδικό καθεστώς, κάθε φόρος προστιθεμένης αξίας επί των εισροών τον οποίο έχει καταβάλει για αγαθά και υπηρεσίες που χρησιμοποίησε χάριν των φορολογητέων δραστηριοτήτων του, δυνάμει του ειδικού καθεστώτος, θα πρέπει να επιστρέφεται από το κράτος μέλος στο οποίο καταβλήθηκε ο φόρος προστιθεμένης αξίας επί των εισροών, σύμφωνα με τις ρυθμίσεις της δέκατης τρίτης οδηγίας 86/560/ΕΟΚ του Συμβουλίου, της 17ης Νοεμβρίου 1986, για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών - τρόπος επιστροφής του φόρου προστιθέμενης αξίας στους υποκείμενους στο φόρο που δεν είναι εγκατεστημένοι σε έδαφος της Κοινότητας(5). Οι προαιρετικοί περιορισμοί της επιστροφής που προβλέπονται στο άρθρο 2 παράγραφοι 2 και 3 και στο άρθρο 4 παράγραφος 2 της εν λόγω οδηγίας δεν θα πρέπει να εφαρμόζονται.(9) Τα κράτη μέλη, υπό τις προϋποθέσεις που ορίζουν, θα πρέπει να επιτρέπουν ή μπορούν να απαιτούν την υποβολή ορισμένων δηλώσεων και καταστάσεων με ηλεκτρονικά μέσα.(10) Οι διατάξεις που αφορούν την εισαγωγή ηλεκτρονικών δηλώσεων και καταστάσεων, θα πρέπει να θεσπισθούν επί μονίμου βάσεως. Όλες οι άλλες διατάξεις είναι ευκταίο να θεσπισθούν για προσωρινή περίοδο τριών ετών, η οποία μπορεί να παραταθεί για πρακτικούς λόγους, αλλά θα πρέπει, ούτως ή άλλως, με βάση την εμπειρία, να αναθεωρηθούν μέσα σε τρία έτη από την 1η Ιουλίου 2003.(11) Η οδηγία 77/388/ΕΟΚ θα πρέπει συνεπώς να τροποποιηθεί αναλόγως,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 77/388/ΕΟΚ τροποποιείται προσωρινά, ως εξής:1. Στο άρθρο 9:α) στην παράγραφο 2 στοιχείο ε), η τελεία αντικαθίσταται από κόμμα και προστίθενται οι ακόλουθες περιπτώσεις: "- ραδιοφωνικές και τηλεοπτικές υπηρεσίες,- παροχή υπηρεσιών ηλεκτρονικά, μεταξύ άλλων, εκείνων που περιγράφονται στο παράρτημα ΙΒ."·β) στην παράγραφο 2, προστίθεται το ακόλουθο στοιχείο: "στ) ο τόπος όπου παρέχονται οι υπηρεσίες οι οποίες αναφέρονται στην τελευταία περίπτωση του στοιχείου ε), όταν αυτές παρέχονται προς μη υποκείμενο στο φόρο ο οποίος είναι εγκατεστημένος, έχει την κατοικία του ή τη συνήθη διαμονή του σε κράτος μέλος, από υποκείμενο στο φόρο που έχει την έδρα της οικονομικής δραστηριότητάς του ή μόνιμη εγκατάσταση από την οποία παρέχεται η υπηρεσία εκτός Κοινότητας, ή, ελλείψει τέτοιας έδρας ή μόνιμης εγκατάστασης, έχει την κατοικία του ή τη συνήθη διαμονή του εκτός Κοινότητας, είναι ο τόπος όπου ο μη υποκείμενος στο φόρο είναι εγκατεστημένος ή έχει την κατοικία του ή τη συνήθη διαμονή του."·γ) στην παράγραφο 3, η εισαγωγική φράση αντικαθίσταται από το ακόλουθο κείμενο: "3. Προς αποφυγή περιπτώσεων διπλής φορολογίας, μη φορολογήσεως ή στρεβλώσεων του ανταγωνισμού, τα κράτη μέλη δύνανται, όσον αφορά τις παροχές υπηρεσιών που αναφέρονται στην παράγραφο 2 στοιχείο ε), πλην των υπηρεσιών που αναφέρονται στην τελευταία περίπτωση, όταν αυτές παρέχονται προς μη υποκείμενο στο φόρο, καθώς και τις μισθώσεις μεταφορικών μέσων, να θεωρούν:"·δ) η παράγραφος 4 τροποποιείται ως εξής: "4. Στην περίπτωση τηλεπικοινωνιακών υπηρεσιών και ραδιοφωνικών και τηλεοπτικών υπηρεσιών που αναφέρονται στο στοιχείο ε) της παραγράφου 2, όταν παρέχονται προς μη υποκείμενο στο φόρο που είναι εγκατεστημένος, έχει την κατοικία του ή τη συνήθη διαμονή του σε κράτος μέλος, από υποκείμενο στο φόρο που έχει την έδρα της οικονομικής δραστηριότητάς του ή τη μόνιμη εγκατάσταση από την οποία παρέχεται η υπηρεσία εκτός Κοινότητας ή, ελλείψει τέτοιας έδρας ή μόνιμης εγκατάστασης, έχει την κατοικία του ή τη συνήθη διαμονή του εκτός Κοινότητας, τα κράτη μέλη κάνουν χρήση της παραγράφου 3 στοιχείο β).".2. Στο άρθρο 12 παράγραφος 3 στοιχείο α), προστίθεται το ακόλουθο τέταρτο εδάφιο: "Το τρίτο εδάφιο δεν εφαρμόζεται στις υπηρεσίες που αναφέρονται στην τελευταία περίπτωση του στοιχείου ε) της παραγράφου 2 του άρθρου 9.".3. Προστίθεται το ακόλουθο άρθρο: "Άρθρο 26γΕιδικό καθεστώς για μη εγκατεστημένους υποκειμένους στο φόρο που παρέχουν ηλεκτρονικές υπηρεσίες σε μη υποκειμένους στο φόροA. ΟρισμοίΓια τους σκοπούς του παρόντος άρθρου, και με την επιφύλαξη άλλων κοινοτικών διατάξεων, νοούνται ως:α) 'μη εγκατεστημένος υποκείμενος στο φόρο': υποκείμενος στο φόρο που δεν έχει ούτε την έδρα της οικονομικής δραστηριότητάς του ούτε μόνιμη εγκατάσταση στο κοινοτικό έδαφος και ο οποίος δεν απαιτείται άλλως να εγγραφεί για φορολογικούς σκοπούς δυνάμει του άρθρου 22·β) 'ηλεκτρονικές υπηρεσίες' και 'υπηρεσίες που παρέχονται ηλεκτρονικά': οι υπηρεσίες της τελευταίας περίπτωσης του στοιχείου ε) της παραγράφου 2 του άρθρου 9·γ) 'κράτος μέλος εγγραφής': το κράτος μέλος το οποίο επιλέγει ο μη εγκατεστημένος υποκείμενος στο φόρο, για να δηλώσει την έναρξη των δραστηριοτήτων του ως υποκειμένου στο φόρο στο έδαφος της Κοινότητας, σύμφωνα με τις διατάξεις του παρόντος άρθρου·δ) 'κράτος μέλος κατανάλωσης': το κράτος μέλος στο οποίο θεωρείται ότι πραγματοποιείται η παροχή των ηλεκτρονικών υπηρεσιών σύμφωνα με το άρθρο 9 παράγραφος 2 στοιχείο στ)·ε) 'δήλωση φόρου προστιθεμένης αξίας': η δήλωση που περιλαμβάνει τις απαραίτητες πληροφορίες για τον προσδιορισμό του ποσού του φόρου που οφείλεται σε κάθε κράτος μέλος.B. Ειδικό καθεστώς για υπηρεσίες που παρέχονται ηλεκτρονικά1. Τα κράτη μέλη επιτρέπουν σε μη εγκατεστημένο υποκείμενο στο φόρο ο οποίος παρέχει ηλεκτρονικές υπηρεσίες σε μη υποκείμενο στο φόρο, ο οποίος είναι εγκατεστημένος ή έχει τον τόπο της κατοικίας του ή της συνήθους διαμονής του σε κράτος μέλος, να χρησιμοποιεί το ειδικό καθεστώς σύμφωνα με τις ακόλουθες διατάξεις. Το ειδικό καθεστώς ισχύει για όλες αυτές τις παροχές εντός της Κοινότητας.2. Ο μη εγκατεστημένος υποκείμενος στο φόρο δηλώνει στο κράτος μέλος εγγραφής την έναρξη των δραστηριοτήτων του, ως υποκειμένου στο φόρο, την παύση ή τη μεταβολή αυτών, εφόσον ως αποτέλεσμα έχουν να μην εμπίπτει πλέον στο ειδικό καθεστώς. Η δήλωση αυτή υποβάλλεται ηλεκτρονικά.Οι πληροφορίες που παρέχει ο μη υποκείμενος στο φόρο προς το κράτος μέλος εγγραφής, όταν αρχίζουν οι φορολογικές του δραστηριότητες, περιέχει τα ακόλουθα στοιχεία φορολογικής ταυτότητας: ονοματεπώνυμο, ταχυδρομική διεύθυνση, ηλεκτρονικές διευθύνσεις και ιστοσελίδες, τυχόν εθνικό αριθμό φορολογικού μητρώου και δήλωση σύμφωνα με την οποία το συγκεκριμένο πρόσωπο δεν διαθέτει αριθμό φορολογικού μητρώου ΦΠΑ εντός της Κοινότητας. Ο μη εγκατεστημένος υποκείμενος στο φόρο κοινοποιεί στο κράτος μέλος εγγραφής, κάθε τυχόν αλλαγή των πληροφοριών που έχει υποβάλει.3. Το κράτος μέλος εγγραφής χορηγεί στο μη εγκατεστημένο υποκείμενο στο φόρο προσωπικό αριθμό φορολογικού μητρώου. Βασιζόμενα στις πληροφορίες που χρησιμοποιούνται για τη χορήγηση του αριθμού αυτού φορολογικού μητρώου, τα κράτη μέλη κατανάλωσης μπορούν να διατηρούν δικά τους συστήματα εγγραφής.Το κράτος μέλος εγγραφής κοινοποιεί με ηλεκτρονικά μέσα, στο μη εγκατεστημένο υποκείμενο στο φόρο, τον αριθμό φορολογικού μητρώου που του χορηγήθηκε.4. Το κράτος μέλος εγγραφής διαγράφει το μη εγκατεστημένο υποκείμενο σε φόρο από το φορολογικό μητρώο, εάν:α) το εν λόγω πρόσωπο κοινοποιήσει ότι δεν παρέχει πλέον ηλεκτρονικές υπηρεσίες ήβ) μπορεί άλλως πως να συναχθεί ότι η φορολογητέα του δραστηριότητα έχει τερματισθεί ήγ) δεν πληροί πλέον τις απαραίτητες προδιαγραφές που του επιτρέπουν να χρησιμοποιεί το ειδικό καθεστώς ήδ) έχει επανειλημμένα παραλείψει να συμμορφωθεί προς τους κανόνες που αφορούν το ειδικό καθεστώς.5. Ο μη εγκατεστημένος υποκείμενος στο φόρο υποβάλλει με ηλεκτρονικό τρόπο, στο κράτος μέλος εγγραφής, δήλωση φόρου προστιθεμένης αξίας για κάθε τρίμηνο, είτε έχει παρασχεθεί ηλεκτρονική υπηρεσία είτε όχι. Η δήλωση υποβάλλεται εντός είκοσι ημερών από το τέλος της φορολογικής περιόδου, την οποία καλύπτει η δήλωση.Στη δήλωση φόρου προστιθεμένης αξίας παρατίθεται ο αριθμός φορολογικού μητρώου και, για κάθε κράτος μέλος κατανάλωσης στο οποίο οφείλεται φόρος, η συνολική αξία, χωρίς το φόρο προστιθεμένης αξίας, της παροχής ηλεκτρονικών υπηρεσιών, για την φορολογική περίοδο, και το συνολικό ποσό του φόρου που αντιστοιχεί. Αναφέρονται επίσης οι ισχύοντες φορολογικοί συντελεστές και το συνολικό ποσό του φόρου που οφείλεται.6. Η δήλωση του φόρου προστιθεμένης αξίας συμπληρώνεται σε ευρώ. Τα κράτη μέλη που δεν έχουν υιοθετήσει το ευρώ μπορούν να απαιτούν τη συμπλήρωση της δήλωσης αυτής στο εθνικό τους νόμισμα. Εάν η παροχή υπηρεσιών έχει πραγματοποιηθεί σε άλλα νομίσματα, κατά τη συμπλήρωση της δήλωσης φόρου προστιθεμένης αξίας χρησιμοποιείται η συναλλαγματική ισοτιμία που ισχύει την τελευταία ημέρα της φορολογικής περιόδου. Η μετατροπή γίνεται σύμφωνα με τις συναλλαγματικές ισοτιμίες που δημοσίευσε η Ευρωπαϊκή Κεντρική Τράπεζα την ημέρα εκείνη ή, εάν δεν υπήρξε δημοσίευση τη συγκεκριμένη ημέρα, τις ισοτιμίες της επόμενης ημέρας δημοσίευσης.7. Ο μη εγκατεστημένος υποκείμενος στο φόρο καταβάλλει το φόρο προστιθεμένης αξίας συγχρόνως με την υποβολή της δήλωσης. Η πληρωμή γίνεται σε τραπεζικό λογαριασμό σε ευρώ, που ορίζεται από το κράτος μέλος εγγραφής. Τα κράτη μέλη που δεν έχουν υιοθετήσει το ευρώ, μπορούν να απαιτούν να γίνεται η πληρωμή σε τραπεζικό λογαριασμό στο νόμισμά τους.8. Παρά το άρθρο 1 παράγραφος 1 της οδηγίας 86/560/ΕΟΚ, στο μη εγκατεστημένο υποκείμενο στο φόρο ο οποίος χρησιμοποιεί το ειδικό αυτό καθεστώς, αντί εκπτώσεων δυνάμει του άρθρου 17 παράγραφος 2 της παρούσας οδηγίας, χορηγείται επιστροφή σύμφωνα με την οδηγία 86/560/ΕΟΚ. Το άρθρο 2 παράγραφοι 2 και 3 και το άρθρο 4 παράγραφος 2 της οδηγίας 86/560/ΕΟΚ δεν εφαρμόζονται στις επιστροφές που συνδέονται με ηλεκτρονικές παροχές υπηρεσιών καλυπτόμενες από αυτό το ειδικό καθεστώς.9. Ο μη εγκατεστημένος υποκείμενος στο φόρο καταγράφει με επαρκείς λεπτομέρειες τα στοιχεία των συναλλαγών που καλύπτονται από το ειδικό αυτό καθεστώς, ώστε να μπορούν οι φορολογικές αρχές του κράτους μέλους κατανάλωσης να επαληθεύουν την ακρίβεια της δήλωσης του φόρου προστιθεμένης αξίας της παραγράφου 5. Τα στοιχεία αυτά θα πρέπει να διατίθενται ηλεκτρονικά, κατόπιν αίτησης, στο κράτος μέλος εγγραφής και στο κράτος μέλος κατανάλωσης. Τα στοιχεία αυτά διατηρούνται επί διάστημα δέκα ετών, αρχής γενομένης από το τέλος του έτους κατά το οποίο έγινε η συναλλαγή.10. Το άρθρο 21 παράγραφος 2 στοιχείο β) δεν εφαρμόζεται στους μη εγκατεστημένους υποκειμένους στο φόρο, οι οποίοι έχουν επιλέξει το ειδικό αυτό καθεστώς.".Άρθρο 2Το άρθρο 22, το οποίο περιέχεται στο άρθρο 28η της οδηγίας 77/388/ΕΟΚ, τροποποιείται ως εξής:1. Στην παράγραφο 1, το στοιχείο α) αντικαθίσταται από το ακόλουθο κείμενο: "α) Κάθε υποκείμενος στο φόρο δηλώνει την έναρξη, τη μεταβολή ή την παύση των δραστηριοτήτων του ως υποκειμένου στο φόρο. Τα κράτη μέλη, υπό τις προϋποθέσεις που ορίζουν, επιτρέπουν στον υποκείμενο στο φόρο ή μπορούν να απαιτούν την υποβολή των δηλώσεων αυτών με ηλεκτρονικά μέσα.".2. Στην παράγραφο 4, το στοιχείο α) αντικαθίσταται από το ακόλουθο κείμενο: "α) Κάθε υποκείμενος στο φόρο υποβάλλει δήλωση φόρου προστιθεμένης αξίας εντός προθεσμίας καθοριζόμενης από τα κράτη μέλη. Η προθεσμία αυτή δεν δύναται να υπερβαίνει τους δύο μήνες από τη λήξη κάθε φορολογικής περιόδου. Η περίοδος αυτή καθορίζεται από κάθε κράτος μέλος ως μηνιαία, δίμηνη ή τρίμηνη. Εντούτοις, τα κράτη μέλη δύνανται να ορίζουν διαφορετικές περιόδους, υπό την προϋπόθεση όμως ότι αυτές δεν υπερβαίνουν το ένα έτος. Τα κράτη μέλη, υπό τις προϋποθέσεις που ορίζουν, επιτρέπουν στον υποκείμενο στο φόρο, ή μπορούν να απαιτούν, την υποβολή των δηλώσεων αυτών με ηλεκτρονικά μέσα.".3. Στην παράγραφο 6, το στοιχείο α) αντικαθίσταται από το ακόλουθο κείμενο: "α) Τα κράτη μέλη μπορούν να ζητούν από τον υποκείμενο στο φόρο την υποβολή δήλωσης, η οποία θα συμπεριλαμβάνει όλα τα στοιχεία που προβλέπονται από την παράγραφο 4 και θα αφορά το σύνολο των συναλλαγών που πραγματοποιήθηκαν κατά το προηγούμενο έτος. Η δήλωση αυτή περιλαμβάνει όλα τα αναγκαία στοιχεία για τυχόν προσαρμογές. Τα κράτη μέλη, υπό τις προϋποθέσεις που ορίζουν, επιτρέπουν στον υποκείμενο στο φόρο, ή μπορούν να απαιτούν, την υποβολή των δηλώσεων αυτών με ηλεκτρονικά μέσα.".4. Στην παράγραφο 6 στοιχείο β), το δεύτερο εδάφιο αντικαθίσταται από το ακόλουθο κείμενο: "Η ανακεφαλαιωτική δήλωση συντάσσεται για κάθε ημερολογιακό τρίμηνο εντός περιόδου και σύμφωνα με τις διαδικασίες που καθορίζουν τα κράτη μέλη, τα οποία λαμβάνουν τα απαραίτητα μέτρα προκειμένου να διασφαλίζουν ότι τηρούνται απαρεγκλίτως οι διατάξεις περί διοικητικής συνεργασίας στον τομέα της έμμεσης φορολογίας. Τα κράτη μέλη, υπό τις προϋποθέσεις που ορίζουν, επιτρέπουν στον υποκείμενο στο φόρο, ή μπορούν να απαιτούν, την υποβολή των δηλώσεων αυτών με ηλεκτρονικά μέσα.".Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία από την 1η Ιουλίου 2003. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 4Το άρθρο 1 εφαρμόζεται για χρονικό διάστημα τριών ετών αρχής γενομένης από την 1η Ιουλίου 2003.Άρθρο 5Το Συμβούλιο, με βάση έκθεση της Επιτροπής, επανεξετάζει τις διατάξεις του άρθρου 1 της παρούσας οδηγίας πριν από τις 30 Ιουνίου 2006 και είτε, σύμφωνα με το άρθρο 93 της συνθήκης, υιοθετεί μέτρα για τη θέσπιση κατάλληλου ηλεκτρονικού μηχανισμού, χωρίς διακρίσεις, για την επιβολή φόρου, την υποβολή δηλώσεων, την είσπραξη και την αναδιανομή των φορολογικών εσόδων, όσον αφορά τις ηλεκτρονικά παρεχόμενες υπηρεσίες με φορολόγηση στον τόπο κατανάλωσης, είτε, εάν θεωρείται αναγκαίο για πρακτικούς λόγους, παρατείνει την περίοδο που αναφέρεται στο άρθρο 4, αποφασίζοντας ομόφωνα κατόπιν προτάσεως της Επιτροπής.Άρθρο 6Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 7Η παρούσα οδηγία απευθύνεται στα κράτη μέλη.Βρυξέλλες, 7 Μαΐου 2002.Για το ΣυμβούλιοΟ ΠρόεδροςR. De Rato Y Figaredo(1) ΕΕ C 337 Ε της 28.11.2000, σ. 65.(2) ΕΕ C 232 της 17.8.2001, σ. 202.(3) ΕΕ C 116 της 20.4.2001, σ. 59.(4) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2001/115/ΕΚ του Συμβουλίου (ΕΕ L 15 της 17.1.2002, σ. 24).(5) ΕΕ L 326 της 21.11.1986, σ. 40.ΠΑΡΑΡΤΗΜΑ""ΠΑΡΑΡΤΗΜΑ ΙΒΕΝΔΕΙΚΤΙΚΟΣ ΚΑΤΑΛΟΓΟΣ ΥΠΗΡΕΣΙΩΝ ΟΙ ΟΠΟΙΕΣ ΠΑΡΕΧΟΝΤΑΙ ΗΛΕΚΤΡΟΝΙΚΑ ΚΑΙ ΑΝΑΦΕΡΟΝΤΑΙ ΣΤΟ ΑΡΘΡΟ 9 ΠΑΡΑΓΡΑΦΟΣ 2 ΣΤΟΙΧΕΙΟ ε)1. Η δημιουργία και η φιλοξενία ιστοσελίδων, η εξ αποστάσεως συντήρηση προγραμμάτων και εξοπλισμού.2. Η παροχή λογισμικού και η ενημέρωσή του.3. Η παροχή εικόνων, κειμένων, πληροφοριών και η διάθεση βάσεων δεδομένων.4. Η παροχή μουσικής, ταινιών και παιχνιδιών, συμπεριλαμβανομένων των κάθε είδους τυχερών παιχνιδιών, πολιτικών, πολιτιστικών, καλλιτεχνικών, αθλητικών, επιστημονικών ή ψυχαγωγικών εκπομπών ή εκδηλώσεων.5. H παροχή διδασκαλίας εξ αποστάσεως.Στην περίπτωση που ο παρέχων την υπηρεσία και ο πελάτης του επικοινωνούν μέσω ηλεκτρονικού ταχυδρομείου, το γεγονός αυτό από μόνο του δεν σημαίνει ότι η παρεχόμενη υπηρεσία είναι ηλεκτρονική κατά την έννοια της τελευταίας περίπτωσης του στοιχείου ε) της παραγράφου 2 του άρθρου 9.


Avis juridique important

|

31983L0206

Οδηγία 83/206/ΕΟΚ του Συμβουλίου της 21ης Απριλίου 1983 για την τροποποίηση της οδηγίας 80/51/ΕΟΚ περί περιορισμού του θορύβου που προκαλείται από τα υποηχητικά αεροσκάφη

Επίσημη Εφημερίδα αριθ. L 117 της 04/05/1983 σ. 0015 - 0017 Ισπανική ειδική έκδοση: Κεφάλαιο 07 τόμος 3 σ. 0162  Πορτογαλική ειδική έκδοση : Κεφάλαιο 07 τόμος 3 σ. 0162  Φινλανδική ειδική έκδοση: Κεφάλαιο 15 τόμος 4 σ. 0122  Σουηδική ειδική έκδοση: Κεφάλαιο 15 τόμος 4 σ. 0122

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Απριλίου 1983  για την τροποποίηση της οδηγίας 80/51/ΕΟΚ περί περιορισμού του θορύβου που προκαλείται από τα υποηχητικά αεροσκάφη  (83/206/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,  το σχέδιο οδηγίας που υπέβαλε η Επιτροπή,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι οι μεταβολές οι οποίες έγιναν από τη Διεθνή Οργάνωση Πολιτικής Αεροπορίας στο παράρτημα 16 της Συμβάσεως για τη Διεθνή Πολιτική Αεροπορία, που καθορίζει τα πρότυπα ηχητικών εκπομπών για τα αεροσκάφη, και οι άλλες, σε διεθνές επίπεδο, ενέργειες στον τομέα των ηχητικών εκπομπών των αεροσκαφών καθιστούν αναγκαίες ορισμένες τροποποιήσεις της οδηγίας 80/51/ΕΟΚ του Συμβουλίου της 20ής Δεκεμβρίου 1979 περί περιορισμού του θορύβου που προκαλείται από υποηχητικά αεροσκάφη (3)·  ότι είναι αναγκαίο να διευκρινισθεί ο στόχος των άρθρων 1 και 5 της οδηγίας αυτής·  ότι είναι αναγκαίο να απαγορευθεί στα αεριωθούμενα πολιτικά υποηχητικά αεροπλάνα, τα οποία δεν είναι νηολογημένα στην επικράτεια των Κρατών μελών και τα οποία δεν πληρούν τα σχετικά διεθνή πρότυπα, να χρησιμοποιούνται στην επικράτεια των Κρατών μελών μετά τις 31 Δεκεμβρίου 1987, με την επιφύλαξη της δυνατότητας προσωρινής εξαιρέσεως μέχρι τις 31 Δεκεμβρίου 1989·  ότι, λόγω της γεωγραφικής θέσης της Γροιλανδίας και του αραιοκατοικημένου εδάφους της, δεν είναι αναγκαίο να εφαρμοστεί στη Γροιλανδία η απαγόρευση αυτή·  ότι είναι αναγκαίο να προβλεφθεί εξαίρεση από τους κανόνες για τον περιορισμό του θορύβου, υπέρ ενός μικρού αεροπλάνου κατασκευασμένου ειδικά για τις μεταφορές, που ανάγονται στην αεροναυπηγική βιομηχανία της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Οι ακόλουθες τροποποιήσεις επιφέρονται στην οδηγία 80/51/ΕΟΚ:  1. Το άρθρο 1 τροποποιείται ως εξής:  «Άρθρο 1  Κάθε Κράτος μέλος διασφαλίζει ότι κανένα πολιτικό υποηχητικό αεροπλάνο αεριωθούμενο ή ελικοφόρο, νηολογημένο στην επικράτειά του και εμπίπτον σε μία από τις κατηγορίες του τόμου Ι (ηχητικές εκπομπές αεροσκαφών) που αναφέρονται στο παράρτημα 16 της συμβάσεως διεθνούς πολιτικής αεροπορίας, όπως εφαρμόζεται από τις 26 Νοεμβρίου 1981, σύμφωνα με την τροπολογία αριθ. 5, αποκαλούμενο εφεξής «παράρτημα 16/5», δεν μπορεί να χρησιμοποιηθεί στην επικράτεια των Κρατών μελών, εκτός εάν το Κράτος μέλος τους έχει χορηγήσει πιστοποιητικό θορύβου βάσει ικανοποιητικών αποδείξεων σύμφωνα με τις οποίες το αεροσκάφος ανταποκρίνεται σε προδιαγραφές τουλάχιστον ίσες προς τα εφαρμοζόμενα πρότυπα που καθορίζονται στο δεύτερο μέρος κεφάλαιο 2, 3, 5 ή 6 του τόμου Ι του παραρτήματος 16/5.»  2. Στο άρθρο 2 παράγραφος 1:  - η λέξη «αεροσκάφος» αντικαθίσταται κάθε φορά από τη λέξη « αεροπλάνο»,  - υπό ε) οι λέξεις «μέγιστα βάρη στα» αντικαθίστανται από τις λέξεις «μέγιστες μάζες για τα».  3. Το κείμενο του άρθρου 3 παράγραφος 1 τροποποιείται ως εξής:  «1. Κάθε Κράτος μέλος διασφαλίζει ότι κάθε πολιτικό ελικοφόρο αεροπλάνο του οποίου η κατά την απογείωση μέγιστη μάζα που αναγράφεται στο πιστοποιητικό πλοϊμότητας δεν ξεπερνά τα 5 700 κιλά και κάθε αεριωθούμενο πολιτικό υποηχητικό αεροπλάνο, που δεν ανήκουν σε μία από τις κατηγορίες που αναφέρονται στον τόμο Ι του παραρτήματος 16/5, θα πρέπει, αν χρησιμοποιούν αεροδρόμια ευρισκόμενα σε Κράτος μέλος να ανταποκρίνονται σε προδιαγραφές τουλάχιστον ίσες προς τα εφαρμοζόμενα πρότυπα που καθορίζονται στο δεύτερο μέρος κεφάλαιο 2 ή 6 του τόμου Ι του παραρτήματος 16/5, εφόσον τα αεροπλάνα αυτά καταχωρούνται στην επικράτειά τους για πρώτη φορά.»  4. Κάθε φορά που υπάρχει στο άρθρο 4 ο όρος «αεροσκάφος» αντικαθίσταται από τον όρο «αεροπλάνο».  5. Το άρθρο 5 τροποποιείται ως εξής:  «Άρθρο 5  1. Με την επιφύλαξη του άρθρου 1, κάθε Κράτος μέλος διασφαλίζει ότι, από την 1η Ιανουαρίου 1987, τα αεριωθούμενα πολιτικά υποηχητικά αεροπλάνα τα οποία είναι νηολογημένα στην επικράτειά του δεν δύνανται να χρησιμοποιηθούν στην επικράτεια των Κρατών μελών, εκτός εάν το Κράτος μέλος τους έχει χορηγήσει πιστοποιητικό θορύβου βάσει ικανοποιητικών αποδείξεων, σύμφωνα με τις οποίες το αεροπλάνο ανταποκρίνεται σε προδιαγραφές τουλάχιστον ίσες προς τα πρότυπα τα οποία αναφέρονται στο δεύτερο μέρος κεφάλαιο 2 του τόμου Ι του παραρτήματος 16/5.  2. Οι αρμόδιες αρχές των Κρατών μελών δύνανται να επιτρέψουν προσωρινές εξαιρέσεις από την παράγραφο 1 και από το άρθρο 7 παράγραφος 2 εφόσον ο εκμεταλλευτής αναλαμβάνει να αντικαταστήσει τα εν λόγω αεροπλάνα, έως τις 31 Δεκεμβρίου 1988 το αργότερο, με άλλα αεροπλάνα τα οποία είναι διαθέσιμα στην αγορά και ανταποκρίνονται σε προδιαγραφές τουλάχιστον ίσες με τα πρότυπα θορύβου τα οποία αναφέρονται στο δεύτερο μέρος κεφάλαιο 3 του τόμου Ι του παραρτήματος 16/5.»  6. Στο άρθρο 6:  - ο όρος «αεροσκάφη» αντικαθίσταται από τον όρο «αεροπλάνα»,  - το παρόν κείμενο γίνεται παράγραφος 1,  - προστίθεται η ακόλουθη παράγραφος:  «2. Τα Κράτη μέλη μπορούν να επιτρέψουν τη χρησιμοποίηση ελικοφόρων πολιτικών αεροπλάνων των οποίων η κατά την απογείωση μέγιστη μάζα που αναφέρεται στο πιστοποιητικό πλοϊμότητας και ξεπερνά τα 5 700 κιλά τα οποία είναι ειδικά μελετημένα, κατασκευασμένα σε πολύ μικρό αριθμό και χρησιμοποιούνται για τη μεταφορά προϊόντων της αεροναυπηγικής βιομηχανίας εξαιρετικού μεγέθους και δεν μπορούν να χρησιμοποιηθούν σύμφωνα με τις άλλες διατάξεις της παρούσας οδηγίας, εφόσον τα Κράτη μέλη διασφαλίσουν ότι τα αεροπλάνα αυτά θα χρησιμοποιούνται μόνο στον εναέριο χώρο τους, ή στον εναέριο χώρο των Κρατών μελών που το αποδέχονται.  Πριν ένα Κράτος μέλος χορηγήσει άδεια σύμφωνα με τις διατάξεις της παραγράφου αυτής, πληροφορεί σχετικά την Επιτροπή. »  7. Στο άρθρο 7:  - ο όρος «αεροσκάφη» αντικαθίσταται κάθε φορά από τον όρο « αεροπλάνα»,  - το παρόν κείμενο γίνεται παράγραφος 1,  - προστίθενται οι ακόλουθες παράγραφοι:  «2. Από την 1η Ιανουαρίου 1988, τα Κράτη μέλη δεν θα επιτρέπουν τη χρησιμοποίηση εντός της επικράτειάς τους αεριωθουμένων πολιτικών υποηχητικών αεροπλάνων τα οποία δεν είναι νηολογημένα σε Κράτος μέλος και δεν πληρούν προδιαγραφές τουλάχιστον ίσες προς τα πρότυπα που αναφέρονται στο δεύτερο μέρος κεφάλαιο 2 τόμος Ι του παραρτήματος 16/5.  3. Οι αρμόδιες αρχές των Κρατών μελών μπορούν να επιτρέψουν προσωρινές παρεκκλίσεις από τις διατάξεις της παραγράφου 2 αν ο εκμεταλλευτής αποδείξει ότι είναι οικονομικά και τεχνικά αδύνατο να εξυπηρετήσει τη συγκοινωνία από και προς τους αερολιμένες τους με αεροπλάνα που πληρούν τις παραπάνω προδιαγραφές· οι παρεκκλίσεις αυτές πρέπει να λήξουν το αργότερο στις 31 Δεκεμβρίου 1989.  4. Οι παράγραφοι 2 και 3 του παρόντος άρθρου δεν ισχύουν στη Γροιλανδία.»  Άρθρο 2  1. Τα Κράτη μέλη θέτουν σε ισχύ, το αργότερο δώδεκα μήνες μετά την κοινοποίηση της παρούσας οδηγίας, τις απαραίτητες διατάξεις για να ανταποκριθούν σ' αυτή και πληροφορούν αμέσως την Επιτροπή (1).  2. Τα Κράτη μέλη ανακοινώνουν στην Επιτροπή το κείμενο των κυρίων διατάξεων του εσωτερικού δικαίου που υιοθετούν στον τομέα που ρυθμίζεται από την παρούσα οδηγία.  Άρθρο 3  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 21 Απριλίου 1983.  Για το Συμβούλιο  Ο Πρόεδρος  D. von WUERZEN  Εκ μέρους της Κυβερνήσεως της Ομοσπονδιακής Δημοκρατίας της Γερμανίας, το Συμβούλιο έλαβε την ακόλουθη ανακοίνωση:  «Κατά την κατάθεση των κυρωτικών εγγράφων των συνθηκών για την ίδρυση των Ευρωπαϊκών Κοινοτήτων η Ομοσπονδιακή Κυβέρνηση της Γερμανίας δήλωσε ότι οι συνθήκες αυτές εφαρμόζονται επίσης στο Land του Βερολίνου. Δήλωσε, ταυτόχρονα, ότι δεν θίγονται τα δικαιώματα και οι υποχρεώσεις της Γαλλίας, του Ηνωμένου Βασιλείου και των Ηνωμένων Πολιτειών όσον αφορά το Βερολίνο. Δεδομένου ότι η πολιτική αεροπορία ανήκει σε τομέα όπου τα κράτη αυτά επεφύλαξαν ρητά τις αρμοδιότητές τους για το Βερολίνο, και έπειτα από διαβουλεύσεις με τις κυβερνήσεις τους, η Ομοσπονδιακή Κυβέρνηση καθιστά γνωστό ότι η οδηγία του Συμβουλίου για την τροποποίηση της οδηγίας 80/51/ΕΟΚ περί περιορισμού του θορύβου που προκαλείται από τα υποηχητικά αεροσκάφη δεν αφορά το Land του Βερολίνου.»  (1) ΕΕ αριθ. C 334 της 20. 12. 1982, σ. 137.  (2) ΕΕ αριθ. C 348 της 31. 12. 1981, σ. 3.  (3) ΕΕ αριθ. L 18 της 24. 1. 1980, σ. 26.  (1) Η παρούσα οδηγία κοινοποιήθηκε στα Κράτη μέλη στις 26 Απριλίου 1983.


Avis juridique important

|

31993L0043

Οδηγία 93/43/ΕΟΚ του Συμβουλίου της 14ης Ιουνίου 1993 για την υγιεινή των τροφίμων

Επίσημη Εφημερίδα αριθ. L 175 της 19/07/1993 σ. 0001 - 0011 Φινλανδική ειδική έκδοση: Κεφάλαιο 13 τόμος 24 σ. 0126  Σουηδική ειδική έκδοση: Κεφάλαιο 13 τόμος 24 σ. 0126

ΟΔΗΓΙΑ 93/43/ΕΟΚ ΤΟΥ ΣΥΜΒΟΥΛΙΟΥ της 14ης Ιουνίου 1993 για την υγιεινή των τροφίμωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής,  Σε συνεργασία με το Ευρωπαϊκό Κοινοβούλιο (1),  Έχοντας υπόψη τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η ελεύθερη κυκλοφορία των τροφίμων είναι ουσιώδης προϋπόθεση για την ολοκλήρωση της εσωτερικής αγοράς- ότι η αρχή αυτή συνεπάγεται εμπιστοσύνη στο επίπεδο καταλληλότητας των τροφίμων για ανθρώπινη κατανάλωση που βρίσκονται σε ελεύθερη κυκλοφορία,  και ιδίως στο επίπεδο υγιεινής σε όλα τα στάδια της παρασκευής, της μεταποίησης, της παραγωγής, της συσκευασίας, της αποθήκευσης, της μεταφοράς, της διανομής, της διακίνησης και της προσφοράς προς πώληση ή της διάθεσης στον καταναλωτή- ότι η προστασία της ανθρώπινης υγείας αποτελεί στόχο πρωταρχικής σημασίας- ότι η προστασία αυτή ήδη αποτελεί το αντικείμενο της οδηγίας 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων (3), όπως επίσης και ειδικότερων κανόνων στον τομέα αυτό- ότι ένας από τους κυριότερους σκοπούς των  εν λόγω ελέγχων είναι η υγιεινή των τροφίμων- ότι, εξάλλου, η οδηγία 89/397/ΕΟΚ ρυθμίζει κυρίως την επιθεώρηση, τη δειγματοληψία και την ανάλυση και ότι πρέπει να συμπληρωθεί με διατάξεις που αποσκοπούν στη βελτίωση της υγιεινής των τροφίμων και στην  αύξηση της εμπιστοσύνης προς το επίπεδο υγιεινής των τροφίμων που βρίσκονται σε ελεύθερη κυκλοφορία- ότι, για να προστατεύεται η ανθρώπινη υγεία, θα πρέπει να εναρμονισθούν οι γενικοί κανόνες υγιεινής των τροφίμων, οι οποίοι πρέπει να τηρούνται, κατά την παρασκευή, την επεξεργασία, τη μεταποίηση, την παραγωγή, τη συσκευασία, την αποθήκευση, τη  μεταφορά, τη διανομή, τη διακίνηση και την προσφορά προς πώληση ή τη διάθεση στον καταναλωτή- ότι η χρήση μεθόδων προσδιορισμού κινδύνων και αξιολόγησης της επικινδυνότητας και άλλων μεθόδων για τον εντοπισμό, τον έλεγχο και την παρακολούθηση κρίσιμων σημείων ελέγχου είναι αναγνωρισμένη- ότι ενδέχεται να θεσπιστούν, για ορισμένες κατηγορίες τροφίμων, μικροβιολογικά κριτήρια και κριτήρια ελέγχου της θερμοκρασίας- ότι εάν θεσπισθούν αυτά τα κριτήρια πρέπει να είναι σύμφωνα με επιστημονικώς αναγνωρισμένες γενικές αρχές- ότι τα κράτη μέλη θα πρέπει να ενθαρρύνουν και να συμμετέχουν στη σύνταξη οδηγών ορθής υγιεινής πρακτικής για την καθοδήγηση των επιχειρήσεων του τομέα των τροφίμων, με βάση, ενδεχομένως, το συνιστώμενο διεθνή κώδικα πρακτικής - γενικές αρχές υγιεινής  των τροφίμων του Codex Alimentarius (4)- ότι η Επιτροπή, επικουρούμενη από τα κράτη μέλη και άλλους ενδιαφερόμενους φορείς, πρέπει να ενθαρρύνει την εκπόνηση οδηγών ορθής υγιεινής πρακτικής που θα καλύπτουν, αν συντρέχει λόγος, το σύνολο της Κοινότητας, προς καθοδήγηση των επιχειρήσεων του  τομέα των τροφίμων- ότι, ωστόσο, οι υπεύθυνοι μιας επιχείρησης τροφίμων έχουν την ευθύνη για τις συνθήκες υγιεινής στην επιχείρηση αυτή- ότι η οδηγία δεν επιβάλλει, ως εκ τούτου, την τήρηση οδηγών ορθής υγιεινής πρακτικής οι οποίοι δε έχουν ισχύ νόμου- ότι, προκειμένου να εφαρμόζονται οι γενικοί κανόνες υγιεινής των τροφίμων και οι οδηγοί ορθής υγιεινής πρακτικής, θα πρέπει να υποδεικνύεται η εφαρμογή των προτύπων της σειράς ΕΝ 29000- ότι η τήρηση των γενικών κανόνων υγιεινής τροφίμων πρέπει να ελέγχεται δυνάμει της οδηγίας 89/397/ΕΟΚ από τις αρμόδιες αρχές των κρατών μελών, με σκοπό να μη βλάπτεται ο καταναλωτής από τρόφιμα ακατάλληλα προς βρώση ή ενδεχομένως επικίνδυνα για την  ανθρώπινη υγεία- ότι οι υπεύθυνοι μιας επιχείρησης τροφίμων πρέπει να εξασφαλίζουν ότι διατίθενται στην αγορά μόνον τα τρόφιμα που δεν παρουσιάζουν κίνδυνο για την υγεία, οι δε αρμόδιες αρχές θα πρέπει να διαθέτουν τις κατάλληλες εξουσίες για να προστατεύουν τη δημόσια  υγεία- ότι θα πρέπει, ωστόσο, να κατοχυρώνονται τα νόμιμα δικαιώματα των επιχειρήσεων τροφίμων- ότι θα πρέπει να γνωστοποιούνται στην Επιτροπή οι αρμόδιες αρχές που είναι υπεύθυνες, στα κράτη μέλη, για τον επίσημο έλεγχο της υγιεινής των τροφίμων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία θεσπίζει τους γενικούς κανόνες υγιεινής των τροφίμων και τις διαδικασίες για την εξακρίβωση της τήρησης των εν λόγω κανόνων.  2. Η παρούσα οδηγία εφαρμόζεται υπό την επιφύλαξη των διατάξεων που θεσπίζονται στα πλαίσια ειδικότερων κοινοτικών κανόνων στον τομέα της υγιεινής τροφίμων. Εντός τριετίας από την έκδοση της παρούσας οδηγίας, η Επιτροπή εξετάζει τη σχέση μεταξύ των  ειδικών κοινοτικών κανόνων στον τομέα της υγιενής τροφίμων και εκείνων της παρούσας οδηγίας, και, αν παρίσταται ανάγκη, υποβάλλει προτάσεις.  Άρθρο 2  Για τους σκοπούς της παρούσας οδηγίας, νοούνται ως:  - "υγιεινή των τροφίμων", εφεξής καλούμενη "υγιεινή": όλα τα μέτρα που απαιτούνται για να είναι τα τρόφιμα ασφαλή και υγιεινά- τα μέτρα καλύπτουν όλα τα στάδια μετά την πρωτογενή παραγωγή (η οποία περιλαμβάνει, για παράδειγμα, τη συγκομιδή, τη σφαγή, το  άρμεγμα), δηλαδή την παρασκευή, μεταποίηση, παραγωγή, συσκευασία, αποθήκευση, μεταφορά, διανομή, διακίνηση ή την προσφορά προς πώληση ή τη διάθεση στον καταναλωτή,  - "επιχείρηση τροφίμων": κάθε επιχείρηση δημόσια ή ιδιωτική, που ασκεί μία ή περισσότερες από τις παρακάτω δραστηριότητες κερδοσκοπικές ή μη: παρασκευή, μεταποίηση, παραγωγή, συσκευασία, αποθήκευση, μεταφορά, διανομή, διακίνηση και προσφορά προς πώληση  ή διάθεση τροφίμων,  - "υγιεινή τροφή": τροφή η οποία, από άποψη υγιεινής, είναι κατάλληλη προς βρώση από τον άνθρωπο.  Άρθρο 3  1. Η παρασκευή, η μεταποίηση, η παραγωγή, η συσκευασία, η αποθήκευση, η μεταφορά, η διανομή, η διακίνηση και η προσφορά προς πώληση ή η διάθεση των τροφίμων πραγματοποιούνται με υγιεινό τρόπο.  2. Οι επιχειρήσεις τροφίμων επισημαίνουν κάθε στοιχείο των δραστηριοτήτων τους που είναι κρίσιμο για την εξασφάλιση της ασφάλειας των τροφίμων και μεριμνούν ώστε οι κατάλληλες διαδικασίες για την ασφάλεια να καθορίζονται, να εφαρμόζονται, να τηρούνται  και να προσαρμόζονται σύμφωνα με τις ακόλουθες αρχές που χρησιμοποιήθηκαν για την ανάπτυξη του συστήματος HACCP (αναλύσεις κινδύνων και κρίσιμα σημεία ελέγχου):  - ανάλυση των δυνητικών κινδύνων για τα τρόφιμα κατά τις διαδικασίες παραγωγής μιας επιχείρησης τροφίμων,  - επισήμανση του σταδίου και της χρονικής στιγμής ("σημεία") κατά τις διαδικασίες κατά τις οποίες μπορούν να ανακύψουν τέτοιοι κίνδυνοι,  - καθορισμός των επισημανθέντων σημείων που έχουν κρίσιμη σημασία για την ασφάλεια των τροφίμων ("κρίσιμα σημεία"),  - καθορισμός και εφαρμογή αποτελεσματικών διαδικασιών ελέγχου και παρακολούθησης στα εν λόγω κρίσιμα σημεία και - επανεξέταση, κατά περιόδους και όποτε μεταβάλλεται η δραστηριότης της επιχείρησης τροφίμων, της ανάλυσης των κινδύνων των τροφίμων, των κρίσιμων σημείων ελέγχου και των διαδικασίων ελέγχου και παρακολούθησης.  3. Οι επιχειρήσεις τροφίμων συμμορφώνονται προς τους κανόνες υγιεινής που παρατίθενται στο παράρτημα. Παρεκκλίσεις από ορισμένες διατάξεις του παραρτήματος μπορούν να εγκριθούν σύμφωνα με τη διαδικασία που προβλέπεται στο άρθρο 14.  Άρθρο 4  Με την επιφύλαξη ειδικότερων κοινοτικών κανόνων, είναι δυνατόν να θεσπίζονται μικροβιολογικά κριτήρια και κριτήρια ελέγχου της θερμοκρασίας για ορισμένες κατηγορίες τροφίμων, σύμφωνα με τη διαδικασία του άρθρου 14 και αφού ζητηθεί η γνώμη της  επιστημονικής επιτροπής τροφίμων, η οποία έχει συσταθεί με την απόφαση 74/234/ΕΟΚ (5).  Άρθρο 5  1. Τα κράτη μέλη ενθαρρύνουν τη σύνταξη οδηγών ορθής υγιεινής πρακτικής, τους οποίους μπορούν να χρησιμοποιούν, αν θέλουν, οι επιχειρήσεις τροφίμων και οι οποίοι μπορούν να τους χρησιμεύουν ως οδηγός για τη συμμόρφωση προς τις διατάξεις του άρθρου 3.  2. Η εκπόνηση των οδηγών ορθής υγιεινής πρακτικής που αναφέρονται στην παράγραφο 1 γίνεται:  - από τους κλάδους των επιχειρήσεων τροφίμων και από τους αντιπροσώπους άλλων ενδιαφερομένων φορέων, όπως π.χ. αρμόδιων αρχών και ενώσεων καταναλωτών,  - σε διαβούλευση με τους ενδιαφερομένους των οποίων τα συμφέροντα θίγονται ουσιαστικά, συμπεριλαμβανομένων και των αρμόδιων αρχών,  - κατά περίπτωση, με αναφορά στο συνιστώμενο διεθνή κώδικα πρακτικής - γενικές αρχές υγιεινής τροφίμων του Codex Alimentarius.  3. Οι αναφερόμενοι στις παραγράφους 1 και 2 οδηγοί μπορούν να συνταχθούν υπό την αιγίδα του εθνικού οργανισμού τυποποίησης που αναφέρεται στον κατάλογο 2 του παραρτήματος της οδηγίας 83/189/ΕΟΚ του Σουμβουλίου της 28ης Μαρτίου 1983 για την καθιέρωση  μιας διαδικασίας πληροφόρησης στον τομέα των τεχνικών προτύπων και προδιαγραφών (6).  4. Τα κράτη μέλη αξιολογούν τους οδηγούς ορθής υγιεινής πρακτικής που αναφέρονται στις παραγράφους 1 και 2, προκειμένου να καθορίσουν το βαθμό συμμόρφωσης προς τις διατάξεις του άρθρου 3.  5. Τα κράτη μέλη διαβιβάζουν στην Επιτροπή τους οδηγούς ορθής υγιεινής πρακτικής, οι οποίοι θεωρούνται ότι πληρούν τις διατάξεις του άρθρου 3.  Η Επιτροπή θέτει τους οδηγούς αυτούς στη διάθεση των κρατών μελών.  6. Όταν ένα ή περισσότερα κράτη μέλη ή η Επιτροπή θεωρούν ότι για σκοπούς εναρμόνισης ίσως χρειάζεται να εκπονηθούν σε ευρωπαϊκή βάση οι οδηγοί ορθής υγιεινής πρακτικής (εφεξής ονομαζόμενοι "ευρωπαϊκοί οδηγοί ορθής υγιεινής πρακτικής"), η Επιτροπή  συμβουλεύεται τα κράτη μέλη στα πλαίσια της μόνιμης επιτροπής τροφίμων, σύμφωνα με το άρθρο 14, προκειμένου να εξετάσει κατά πόσον χρειάζεται να υπάρξουν τέτοιοι προαιρετικοί οδηγοί στους οικείους τομείς ή δραστηριότητες και εάν κρίνει ότι όντως  χρειάζονται:  - να ορίσει την έκταση εφαρμογής, το αντικείμενο και το χρονοδιάγραμμα για την εκπόνηση αυτών των προαιρετικών οδηγών, λαμβάνοντας υπόψη το χρονικό διάστημα που απαιτούν οι διαβουλεύσεις με τους ενδιαφερόμενους των οποίων τα συμφέροντα επηρεάζονται  ουσιαστικά και - να αναθέσει την εκπόνηση ή/και αξιολόγηση των εν λόγω προαιρετικών οδηγών υπό την αιγίδα ενός ευρωπαϊκού οργανισμού τυποποίησης.  7. Κατά την εκπόνηση ευρωπαϊκών οδηγών ορθής υγιεινής πρακτικής που αναφέρονται στην παράγραφο 6, λαμβάνονται όλα τα αναγκαία μέτρα ώστε να εξασφαλίζεται ότι:  - οι οδηγοί αυτοί εκπονούνται από εκπροσώπους του τομέα των επιχιερήσεων τροφίμων και από εκπροσώπους άλλων κλάδων, τα συμφέρονται των οποίων επηρεάζονται ουσιαστικά, όπως, για παράδειγμα, οι αρμόδιες αρχές και οι ενώσεις καταναλωτών,  - το περιεχόμενο των οδηγών αυτών δεν αντιβαίνει στις διατάξεις του άρθρου 3 και ότι, ενδεχομένως, λαμβάνεται υπόψη ο συνιστώμενος διεθνής κώδικας πρακτικής-γενικές αρχές υγιεινής τροφής του Codex Alimentarius,  - ως εκ του περιεχομένου των, οι οδηγοί αυτοί έχουν πρακτική χρησιμότητα για τους κλάδους της βιομηχανίας τροφίμων στους οποίους αναφέρονται, και δη σε κοινοτική κλίμακα,  - λαμβάνονται υπόψη οι σχετικοί οδηγοί ορθής υγιεινής πρακτικής οι οποίοι έχουν εκπονηθεί σύμφωνα με τις παραγράφους 1 έως 3,  - ζητείται η γνώμη όλων όσων τα συμφέροντα επηρεάζονται αισθητά από αυτούς τους οδηγούς, συμπεριλαμβανομένων των κρατών μελών, και ότι λαμβάνονται υπόψη οι παρατηρήσεις τους.  8. Οι τίτλοι και τα βιβλιογραφικά στοιχεία των ευρωπαϊκών οδηγών ορθής υγιεινής πρακτικής που καταρτίζονται σύμφωνα με τη διαδικασία των παραγράφων 6 και 7 δημοσιεύονται στη σειρά C της Επίσημης Εφημερίδας των Ευρωπαϊκών Κοινοτήτων. Τα κράτη μέλη  φροντίζουν ώστε η δημοσίευση αυτών των οδηγών να φέρεται υπόψη των σχετικών επιχειρήσεων τροφίμων και των αρμόδιων αρχών στο έδαφός τους.  Άρθρο 6  Τα κράτη μέλη συνιστούν, εφόσον το κρίνουν σκόπιμο, στις επιχειρήσεις τροφίμων να εφαρμόζουν τα ευρωπαϊκά πρότυπα της σειράς ΕΝ 29000, ώστε να τηρούνται οι γενικοί κανόνες υγιεινής, και οι κανόνες των οδηγών ορθής υγιεινής πρακτικής.  Άρθρο 7  1. Τα κράτη μέλη μπορούν, τηρουμένων των διατάξεων της συνθήκης, να διατηρούν, να τροποποιούν ή να θεσπίζουν εθνικές διατάξεις για την υγιεινή, ειδικότερες από τις προβλεπόμενες στην παρούσα οδηγία, με την προϋπόθεση ότι αυτές οι διατάξεις:  - δεν είναι λιγότερο αυστηρές από αυτές που αναφέρονται στο παράρτημα,  - δεν συνιστούν απαγόρευση, εμπόδιο ή φραγμό για το εμπόριο τροφίμων που παράγονται σύμφωνα με την παρούσα οδηγία.  2. Έως ότου θεσπιστούν λεπτομερείς διατάξεις σύμφωνα με το άρθρο 4, τα κράτη μέλη μπορούν να διατηρούν, να τροποποιούν ή να θεσπίζουν κατάλληλες εθνικές διατάξεις τηρουμένων των διατάξεων της συνθήκης.  3. Στις περίπτωσεις των παραγράφων 1 και 2 όπου ένα κράτος μέλος κρίνει αναγκαίο να θεσπίσει νέες νομοθετικές ρυθμίσεις ή να τροποποιήσει τις ήδη υπάρχουσες, κοινοποιεί στην Επιτροπή κα στα άλλα κράτη μέλη τα μέτρα που προτίθεται να λάβει, εξηγώντας  τους λόγους που τα δικαιολογούν. Η Επιτροπή ζητεί τη γνώμη των κρατών μελών στα πλαίσια της μόνιμης επιτροπής τροφίμων που συγκροτήθηκε με την απόφαση 69/414/ΕΟΚ (7), εφόσον το κρίνει σκόπιμο η ίδια ή εφόσον το ζητήσει κάποιο κράτος μέλος.  Το κράτος μέλος μπορεί να θεσπίσει τα μέτρα αυτά μόνο μετά πάροδο τριών μηνών από την κοινοποίηση και εφόσον δεν έχει λάβει αντίθετη γνώμη της Επιτροπής.  Στην τελευταία αυτή περίπτωση και πριν από το τέλος της προθεσμίας που προβλέπεται στο δεύτερο εδάφιο, η Επιτροπή θέτει σε εφαρμογή τη διαδικασία του άρθρου 14 προκειμένου να αποφασίσει εάν τα προτεινόμενα μέτρα μπορούν να τεθούν σε εφαρμογή,  ενδεχομένως, μετά από κατάλληλες τροποποιήσεις.  Άρθρο 8  1. Οι αρμόδιες αρχές διεξάγουν ελέγχους, σύμφωνα με την οδηγία 89/397/ΕΟΚ, για να εξασφαλίζουν τη συμμόρφωση των επιχειρήσεων τροφίμων προς τις διατάξεις του άρθρου 3 της παρούσας οδηγίας, και, ενδεχομένως, προς κάθε διάταξη που έχει θεσπιστεί σύμφωνα  με το άρθρο 4 της παρούσας οδηγίας. Κατά τους ελέγχους αυτούς λαμβάνονται δεόντως υπόψη οι αναφερόμενοι στο άρθρο 5 της παρούσας οδηγίας οδηγοί ορθής υγιεινής πρακτικής, εφόσον υπάρχουν.  2. Οι επιθεωρήσεις των αρμόδιων αρχών περιλαμβάνουν γενική αξιολόγηση των κινδύνων των σχετικών με την ασφάλεια των τροφίμων που συνδέονται με την άσκηση των δραστηριοτήτων της επιχείρησης. Οι αρμόδιες αρχές δίνουν ιδιαίτερη προσοχή στα κρίσιμα σημεία  ελέγχου που επισημαίνουν οι επιχειρήσεις τροφίμων, προκειμένου να κρίνουν αν η εποπτεία και οι εξακριβώσεις εκτελούνται δεόντως.  Τα κράτη μέλη ορίζουν ότι όλοι οι χώροι στους οποίους διακινούνται τρόφιμα επιθεωρούνται με συχνότητα ανάλογη προς τον κίνδυνο που εγκυμονούν οι χώροι αυτοί.  3. Οι αρμόδιες αρχές φροντίζουν ώστε οι έλεγχοι των τροφίμων που εισάγονται στην Κοινότητα να διεξάγονται σύμφωνα με την οδηγία 89/397/ΕΟΚ, ώστε να εξασφαλίζεται η τήρηση των διατάξεων του άρθρου 3 της παρούσας οδηγίας και, ενδεχομένως, κάθε διάταξης  που έχει θεσπισθεί σύμφωνα με το άρθρο 4 της παρούσας οδηγίας.  Άρθρο 9  1. Εάν, κατά τη διεξαγωγή των ελέγχων που αναφέρονται στο άρθρο 8 της παρούσας οδηγίας, οι αρμόδιες αρχές διαπιστώνουν ότι με τη μη τήρηση των διατάξεων του άρθρου 3 ή, ενδεχομένως, των διατάξεων που έχουν θεσπιστεί σύμφωνα με το άρθρο 4, διακυβεύεται η  ασφάλεια ή η υγιεινή των τροφίμων, λαμβάνουν τα δέοντα μέτρα που μπορεί να περιλαμβάνουν, παραδείγματος χάριν, την απόσυρση ή/και την καταστροφή των τροφίμων ή την αναστολή της λειτουργίας ολόκληρης ή μέρους της επιχείρησης για κατάλληλη χρονική  περίοδο.  Για τον προσδιορισμό του κινδύνου για την ασφάλεια ή την υγιεινή των τροφίμων, πρέπει να λαμβάνεται υπόψη η φύση των τροφίμων, ο τρόπος με τον οποίον έχει γίνει η επεξεργασία και η συσκευασία τους και κάθε άλλη διαδικασία στην οποία έχουν υποβληθεί τα  τρόφιμα προτού διατεθούν στον καταναλωτή, καθώς και οι συνθήκες έκθεσης ή/και αποθήκευσης.  2. Τα κράτη μέλη λαμβάνουν τα αναγκαία μέτρα ώστε να εξασφαλίζεται ότι κάθε φυσικό ή νομικό πρόσωπο το οποίο αφορά ο έλεγχος έχει δικαίωμα προσφυγής κατά των μέτρων που λαμβάνει η αρμόδια αρχή μετά τον έλεγχο.  Άρθρο 10  1. Εάν στο έδαφος μιας τρίτης χώρας εμφανισθεί ή εξαπλωθεί πρόβλημα υγιεινής, που μπορεί να αποτελέσει σοβαρό κίνδυνο για την ανθρώπινη υγεία, η Επιτροπή, εξ ιδίας πρωτοβουλίας ή κατόπιν αιτήσεως κράτους μέλους, λαμβάνει αμελλητί, ανάλογα με την  σοβαρότητα της κατάστασης τα ακόλουθα μέτρα:  - αναστολή των εισαγωγών που προέρχονται εν όλω ή εν μέρει από τη συγκεκριμένη τρίτη χώρα και ενδεχομένως, από την τρίτη χώρα διαμετακόμισης ή/και - καθορισμός ειδικών όρων για τα τρόφιμα που προέρχονται εν όλω ή εν μέρει από τη συγκεκριμένη τρίτη χώρα.  2. Η Επιτροπή μπορεί, στην περίπτωση που προβλέπεται στην παράγραφο 1, να λάβει συντηρητικά μέτρα έναντι των συγκεκριμένων τροφίμων.  3. Η Επιτροπή μπορεί, εκτός από επείγουσες περιπτώσεις, να ζητεί τη γνώμη των κρατών μελών προτού λάβει τα μέτρα που αναφέρονται στις παραγράφους 1 και 2.  4. Η Επιτροπή κοινοποιεί αμελλητί, στο Συμβούλιο και τα κράτη μέλη, κάθε απόφαση που λαμβάνει σύμφωνα με τις παραγράφους 1 και 2.  Κάθε κράτος μέλος μπορεί, εντός προθεσμίας τριάντα ημερών από την κοινοποίηση που αναφέρεται στο πρώτο εδάφιο, να παραπέμψει στο Συμβούλιο την απόφαση της Επιτροπής. Το Συμβούλιο, αποφασίζοντας με ειδική πλειοψηφία, μπορεί να επικυρώσει, να τροποποιήσει  ή να ακυρώσει την απόφαση της Επιτροπής. Εάν το Συμβούλιο δεν λάβει απόφαση εντός τριάντα ημερών, η απόφαση της Επιτροπής θεωρείται άκυρη.  5. Σε περίπτωση που ένα κράτος μέλος έχει ενημερώσει επίσημα την Επιτροπή για την ανάγκη να ληφθούν μέτρα διασφάλισης και εφόσον η Επιτροπή δεν έχει προσφύγει στις διατάξεις των παραγράφων 1 και 2, το κράτος αυτό μπορεί να λάβει συντηρητικά μέτρα έναντι  των εισαγωγών των εν λόγω τροφίμων.  Όταν ένα κράτος μέλος λαμβάνει συντηρητικά μέτρα, ενημερώνει σχετικά τα άλλα κράτη μέλη και την Επιτροπή.  Εντός δέκα εργασίμων ημερών, η Επιτροπή υποβάλλει το εν λόγω θέμα στη μόνιμη επιτροπή τροφίμων, με τη διαδικασία του άρθρου 14, για την παράταση, τροποποίηση ή κατάργηση των εθνικών συντηρητικών μέτρων.  Άρθρο 11  1. Όταν ένα κράτος μέλος, μετά από νέες πληροφορίες ή μετά από επανεκτίμηση υπαρχουσών πληροφοριών, έχει βάσιμους λόγους να υποψιάζεται ότι η εφαρμογή των διατάξεων που θεσπίζονται σύμφωνα με το άρθρο 4 της παρούσας οδηγίας αποτελεί κίνδυνο για την  υγεία, μπορεί να αναστέλλει ή να περιορίζει προσωρινά την εφαρμογή των εν λόγω διατάξεων στο έδαφός του. Το κράτος μέλος αυτό ενημερώνει αμέσως σχετικά τα υπόλοιπα κράτη μέλη και την Επιτροπή και αιτιολογεί την απόφασή του.  2. Η Επιτροπή εξετάζει, το συντομότερο δυνατόν, στα πλαίσια της μόνιμης επιτροπής τροφίμων, τους λόγους του κράτους μέλους που αναφέρεται στην παράγραφο 1, γνωμοδοτεί και λαμβάνει τα δέοντα μέτρα με τη διαδικασία του άρθρου 14.  Άρθρο 12  Τα κράτη μέλη ορίζουν τις αρμόδιες αρχές που είναι υπεύθυνες για τον επίσημο έλεγχο υγιεινής και τις γνωστοποιούν στην Επιτροπή.  Άρθρο 13  Οι παραπομπές στις διεθνείς προδιαγραφές, όπως αυτές του Codex Alimentarius, οι οποίες περιλαμβάνονται στην παρούσα οδηγία, μπορούν να τροποποιηθούν με τη διαδικασία του άρθρου 14.  Άρθρο 14  Η Επιτροπή επικουρείται από τη μόνιμη επιτροπή τροφίμων, εφεξής καλουμενη "επιτροπη".  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μεσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη  διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για τις αποφάσεις που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπτροσώπων των κρατών μελών  σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασιζει με ειδική πλειοψηφία.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής του θέματος, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει, με απλή πλειοψηφία, ότι αντιτίθεται προς τα εν λόγω μέτρα.   Άρθρο 15  Η Επιτροπή υποβάλλει στο Ευρωπαϊκό Κοινοβούλιο και το Συμβούλιο, το αργότερο στις 31 Δεκεμβρίου 1998, έκθεση, μαζί με ενδεχόμενες προτάσεις, σχετικά με την εμπειρία από την εφαρμογή της παρούσας οδηγίας.  Άρθρο 16  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο τριάντα μήνες μετά την έκδοσή της. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη. Τα κράτη μέλη  ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  Άρθρο 17  Η παρούσα οδηγία απευθύνεται στα κράτη μέλη.  Λουξεμβούργο 14 Ιουνίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. C 174 της 23. 11. 1992 και ΕΕ αριθ. C 150 της 31. 5. 1993.(2) ΕΕ αριθ. C 223 της 31. 8. 1992, σ. 16.(3) ΕΕ αριθ. L 186 της 30. 6. 1989, σ. 23.(4) Codex Alimentarius, Τόμος Α: Recommended International Code of Practice, General  Principles of Food Hygiene, Δεύτερη αναθεώρηση (1985). OHE/FAO: Ρώμη, 1988.(5) ΕΕ αριθ. L 136 της 20. 5. 1974, σ. 1.(6) ΕΕ αριθ. L 109 της 26. 4. 1983, σ. 8. Οδηγία που τροποποιήθηκε τελευταία από την απόφαση 90/400/ΕΟΚ (ΕΕ αριθ. L 221 της 6. 8. 1992,  σ. 55).(7) ΕΕ αριθ. L 291 της 19. 11. 1969, σ. 9.   ΠΑΡΑΡΤΗΜΑ   Εισαγωγή  1. Τα κεφάλαια V έως Χ του παραρτήματος ισχύουν για όλα τα στάδια μετά την αρχική παραγωγή, κατά την παρασκευή, τη μεταποίηση, την παραγωγή, τη συσκευασία, την αποθήκευση, τη μεταφορά, τη διανομή, τη διακίνηση και την προσφορά προς πώληση ή τη  διάθεση στον καταναλωτή.  Από τα λοιπά κεφάλαια του παραρτήματος:  - το κεφάλαιο Ι ισχύει για όλους τους χώρους, εκτός εκείνων που καλύπτονται από το κεφάλαιο ΙΙΙ,  - το κεφάλαιο ΙΙ ισχύει για όλους τους χώρους εντός των οποίων παρασκευάζονται και υφίστανται επεξεργασία ή μεταποίηση τα τρόφιμα, εκτός εκείνων που καλύπτονται από το κεφάλαιο ΙΙΙ και των τραπεζαριών,  - το κεφάλαιο ΙΙΙ ισχύει για όλους τους χώρους που απαριθμούνται στον τίτλο του κεφαλαίου,  - το κεφάλαιο IV ισχύει για όλες τις μεταφορές.  2. Οι λέξεις "ενδεχομένως" και "εν ανάγκη" που χρησιμοποιούνται στο παρόν παράρτημα σημαίνουν "με σκοπό την εξασφάλιση της ασφάλειας και της υγιεινής των τροφίμων." Ι Γενικές απαιτήσεις για τους χώρους (εκτός όσων ορίζονται στο κεφάλαιο ΙΙΙ)  1. Οι χώροι τροφίμων διατηρούνται καθαροί και σε καλή κατάσταση.  2. Ο σχεδιασμός, η διαρρύθμιση, η κατασκευή και οι διαστάσεις των χώρων τροφίμων πρέπει:  α) να επιτρέπουν τον κατάλληλο καθαρισμό ή/και απολύμανση- β) να προστατεύουν από τη συσσώρευση ρύπων, την επαφή με τοξικά υλικά, την πτώση σωματιδίων μέσα στα τρόφιμα και το σχηματισμό υγρασία ή ανεπιθύμητης μούχλας στις επιφάνειες- γ) να επιτρέπουν την εφαρμογή ορθής υγιεινής πρακτικής, ιδίως δε την πρόληψη της αλληλομόλυνσης, μεταξύ των χειρισμών και κατά τη διάρκεια αυτών, από τρόφιμα, εξοπλισμό, υλικά, νερό, παρεχόμενο αέρα ή εργαζομένους, και εξωτερικές πηγές μόλυνσης, όπως  έντομα και λοιπά επιβλαβή ζώα- δ) να παρέχουν, εν ανάγκη, τις κατάλληλες συνθήκες θερμοκρασίας για την υγιεινή επεξεργασία και αποθήκευση των προϊόντων.  3. Πρέπει να υπάρχει επαρκής αριθμός νιπτήρων, εγκατεστημένων στα κατάλληλα σημεία και προοριζόμενων ειδικά για το πλύσιμο των χεριών. Πρέπει να υπάρχουν επαρκή αποχωρητήρια με καζανάκια, συνδεδεμένα με κατάλληλο αποχετευτικό σύστημα. Τα αποχωρητήρια  δεν πρέπει να οδηγούν απευθείας στους χώρους όπου υπάρχουν τρόφιμα.  4. Οι νιπτήρες πρέπει να είνει εφοδιασμένοι με ζεστό και κρύο τρεχούμενο νερό και με υλικά για το καθάρισμα των χεριών και το υγιεινό τους στέγνωμα. Όταν είναι αναγκαίο, οι διατάξεις για το πλύσιμο των τροφίμων πρέπει να διαχωρίζονται από τις διατάξεις  για το πλύσιμο των χεριών.  5. Πρέπει να υπάρχουν κατάλληλα και επαρκή μέσα μηχανικού ή φυσικού αερισμού. Πρέπει να αποφεύγεται η μηχανική ροή αέρα από μολυσμένους σε καθαρούς χώρους. Τα συστήματα αερισμού πρέπει να είναι κατασκευασμένα κατά τρόπο που να προσφέρουν εύκολη πρόσβαση  σε φίλτρα και άλλα εξαρτήματα που χρειάζονται καθαρισμό ή αντικατάσταση.  6. Όλες οι εγκαταστάσεις υγιεινής στους χώρους τροφίμων πρέπει να διαθέτουν κατάλληλο φυσικό ή μηχανικό εξαερισμό.  7. Οι χώροι τροφίμων πρέπει να διαθέτουν επαρκή φυσικό ή/και τεχνητό φωτισμό.  8. Οι αποχετευτικές εγκαταστάσεις πρέπει να είναι επαρκείς για τον επιδιωκόμενο σκοπό και σχεδιασμένες και κατασκευασμένες με τρόπο που να μη δημιουργείται κίνδυνος μόλυνσης των τροφίμων.  9. Εν ανάγκη, πρέπει να προβλέπονται αποδυτήρια σε επαρκή αριθμό για το προσωπικό.  ΙΙ Ειδικές απαιτήσεις για τους χώρους παρασκευής, επεξεργασίας ή μεταποίησης τροφίμων (εξαιρουμένων των τραπεζαριών και των χώρων που ορίζονται στο κεφάλαιο ΙΙΙ)  1. Σε χώρους όπου γίνεται παρασκευή, επεξεργασία ή μεταποίηση τροφίμων (εξαιρουμένων των  τραπεζαριών):  α) οι επιφάνειες των δαπέδων πρέπει να διατηρούνται σε καλή κατάσταση και να καθαρίζονται και, εν ανάγκη, να απολυμαίνονται εύκολα, πράγμα που απαιτεί τη χρήση στεγανών, μη απορροφητικών, μη τοξικών υλικών, τα οποία να πλένονται, εκτός αν οι  επιχειρηματίες του τομέα των τροφίμων μπορούν να αποδείξουν στις αρμόδιες αρχές ότι τυχόν άλλα χρησιμοποιηθέντα υλικά είναι κατάλληλα. Ενδεχομένως, τα πατώματα πρέπει να επιτρέπουν επαρκή αποστράγγιση της επιφάνειας- β) οι επιφάνειες των τοίχων πρέπει να διατηρούνται σε καλή κατάσταση και να καθαρίζονται και, εν ανάγκη, να απολυμαίνονται εύκολα, πράγμα που απαιτεί τη χρήση στεγανών, μη απορροφητικών, μη τοξικών υλικών, τα οποία να πλένονται. Πρέπει επίσης να είναι  λείες μέχρι ύψους καταλλήλου για τις εργασίες εκτός εάν οι επιχειρηματίες του τομέα των τροφίμων μπορούν να αποδείξουν στις αρμόδιες αρχές ότι τυχόν άλλα χρησιμοποιηθέντα υλικά είναι κατάλληλα- γ) οι οροφές, ψευδοροφές και ό,τι είναι στερεωμένο σ'αυτές πρέπει να είναι σχεδιασμένες, κατασκευασμένες και επιστρωμένες έτσι ώστε να μην συσσωρεύονται ρύποι και να περιορίζεται η συμπύκνωση υδρατμών, η ανάπτυξη ανεπιθύμητης μούχλας και η απόπτωση  σωματιδίων- δ) τα παράθυρα και τα άλλα ανοίγματα πρέπει να σχεδιάζονται κατά τρόπο που να αποφεύγεται η συσσώρευση ρύπων. Εκείνα τα οποία ανοίγουν προς το ύπαιθρο πρέπει, εν ανάγκη, να είναι εφοδιασμένα με δικτυωτά πλέγματα προστασίας από τα έντομα, τα οποία να  μπορούν να αφαιρεθούν εύκολα για να καθαριστούν. Όταν το άνοιγμα των παραθύρων μπορεί να προκαλέσει μόλυνση των τροφίμων, τα παράθυρα πρέπει να παραμένουν κλειστά και σφραγισμένα κατά τη διάρκεια της παραγωγής- ε) ο καθαρισμός και, εν ανάγκη, η απολύμανση των θυρών πρέπει να μπορεί να γίνεται εύκολα. Αυτό απαιτεί να χρησιμοποιούνται λείες και μη απορροφητικές επιφάνειες, εκτός αν οι επιχειρηματίες του τομέα των τροφίμων μπορούν να αποδείξουν στις αρμόδιες  αρχές ότι τυχόν άλλα χρησιμοποιηθέντα υλικά είναι κατάλληλα- στ) οι επιφάνειες (συμπεριλαμβανομένων των επιφανειών εξοπλισμού) που έρχονται σε επαφή με τα τρόφιμα πρέπει να διατηρούνται σε καλή κατάσταση και να καθαρίζονται καί, εν ανάγκη, να απολυμαίνονται εύκολα. Αυτό απαιτεί τη χρήση λείων, μη τοξικών υλικών  που να πλένονται, εκτός εάν οι επιχειρηματίες του τομέα των τροφίμων μπορούν να αποδείξουν στις αρμόδιες αρχές ότι τυχόν άλλα χρησιμοποιηθέντα υλικά είναι κατάλληλα.  2. Εν ανάγκη, προβλέπονται κατάλληλες εγκαταστάσεις για τον καθαρισμό και την απολύμανση των εργαλείων και του εξοπλισμού εργασίας. Οι εγκαταστάσεις αυτές πρέπει να είναι κατασκευασμένες από υλικό ανθεκτικό στη διάβρωση, κα καθαρίζονται εύκολα και να  διαθέτουν επαρκή παροχή ζεστού και κρύου νερού.  3. Ενδεχομένως, λαμβάνονται κατάλληλα μέτρα για το πλύσιμο των τροφίμων. Κάθε νεροχύτης ή άλλη παρόμοια εγκατάσταση για το πλύσιμο των τροφίμων πρέπει να διαθέτει επαρκή παροχή ζεστού ή/και κρύου πόσιμου νερού, ανάλογα με τις ανάγκες, και να καθαρίζεται  τακτικά.  ΙΙΙ Απαιτήσεις για κινητούς ή/και προσωρινούς χώρους (όπως σκηνές πανηγυριών, περίπτερα σε αγορές, οχήματα πώλησης τροφίμων) για χώρους που χρησιμοποιούνται κυρίως ως ιδιωτικές κατοικίες, για χώρους που χρησιμοποιούνται περιστασιακά προς τροφοδοσία και  για αυτόματους πωλητές  1. Οι χώροι και οι αυτόματοι πωλητές πρέπει να είναι κατάλληλα χωροθετημένοι, σχεδιασμένοι και κατασκευασμένοι, να διατηρούνται σε καλή κατάσταση και καθαροί, ούτως ώστε να αποφεύγεται, κατά το δυνατόν, η μόλυνση των τροφίμων και  η παρουσία εντόμων και άλλων επιβλαβών ζώων.  2. Ειδικότερα, και όπου χρειάζεται:  α) προβλέπονται οι κατάλληλες εγκαταστάσεις για τη διατήρηση του πρέποντος επιπέδου ατομικής υγιεινής (μεταξύ άλλων, για να μπορούν οι ενδιαφερόμενοι να πλένουν και να στεγνώνουν τα χέρια τους και να εκτελούν τις σωματικές τους ανάγκες με υγιεινό τρόπο,  καθώς και κατάλληλα αποδυτήρια)- β) οι επιφάνειες που έρχονται σε επαφή με τρόφιμα πρέπει να είναι σε καλή κατάσταση και να καθαρίζονται και, εν ανάγκη, να απολυμαίνονται εύκολα. Αυτό απαιτεί τη χρήση λείων, μη τοξικών υλικών που να πλένονται, εκτός εάν οι επιχειρηματίες του τομέα των  τροφίμων μπορούν να αποδείξουν στις αρμόδιες αρχές ότι τυχόν άλλα χρησιμοποιηθέντα υλικά είναι κατάλληλα- γ) πρέπει να υπάρχουν κατάλληλα μέσα για τον καθαρισμό και, εν ανάγκη, την απολύμανση των σκευών και του εξοπλισμού- δ) πρέπει να υπάρχουν κατάλληλα μέσα για να διατηρούνται τα τρόφιμα καθαρά- ε) πρέπει να υπάρχει επαρκής παροχή ζεστού ή/και κρύου πόσιμου νερού- στ) πρέπει να υπάρχουν κατάλληλες διατάξεις ή/και εγκαταστάσεις για την υγιεινή αποθήκευση και διάθεση των τυχόν επικίνδυνων ή/και μη βρώσιμων ουσιών και αποβλήτων, στερεών ή υγρών- ζ) πρέπει να υπάρχουν κατάλληλες εγκαταστάσεις ή/και διατάξεις για τη διατήρηση των τροφίμων υπό κατάλληλες συνθήκες θερμοκρασίας και για τον έλεγχο αυτών- η) τα τρόφιμα πρέπει να τοποθετούνται σε χώρους και κατά τρόπο ώστε να αποφεύγεται, κατά το δυνατόν, ο κίνδυνος μόλυνσης.  ΙV Μεταφορά  1. Τα μεταφορικά οχήματα ή/και οι περιέκτες που χρησιμοποιούνται για τη μεταφορά τροφίμων πρέπει να διατηρούνται καθαρά, και σε καλή κατάσταση, ώστε να προφυλάσσονται τα τρόφιμα από μολύνσεις, πρέπει δε, εν ανάγκη, να είναι σχεδιασμένα και  κατασκευασμένα έτσι ώστε να μπορούν να καθαρίζονται ή/και να απολυμαίνονται δεόντως.  2. Τα βυτία στα οχήματα ή/και οι περιέκτες δεν πρέπει να χρησιμοποιούνται για τη μεταφορά άλλου πράγματος πλην τροφίμων, αν τα άλλα φορτία μπορούν να μολύνουν τα τρόφιμα.  Τα χύδην τρόφιμα σε υγρή κατάσταση, σε κόκκους ή σκόνη πρέπει να μεταφέρονται σε βυτία ή/και περιέκτες/ δεξαμενές που χρησιμοποιούνται μόνον για τη μεταφορά τροφίμων. Στους περιέκτες πρέπει να αναγράφεται καθαρά, ευανάγνωστα και ανεξίτηλα, σε μία ή  περισσότερες κοινοτικές γλώσσες, ότι χρησιμοποιούνται για τη μεταφορά τροφίμων ή να υπάρχει η ένδειξη "μόνον για τρόφιμα".  3. Όταν τα μεταφορικά οχήματα ή/και οι περιέκτες χρησιμοποιούνται για τη μεταφορά άλλων προϊόντων και όχι τροφίμων, ή για τη μεταφορά διαφορετικών ειδών τροφίμων, πρέπει τα προϊόντα, όπου απαιτείται, να διατηρούνται χωριστά για να προφυλάσσονται από  τυχόν μόλυνση.  4. Όταν μεταφορικά οχήματα ή/και περιέκτες έχουν χρησιμοποιηθεί για τη μεταφορά προϊόντων εκτός των τροφίμων ή για τη μεταφορά διαφορετικών ειδών τροφίμων, πρέπει να γίνεται αποτελεσματικός καθαρισμός μεταξύ των φορτώσεων ώστε να αποφεύγεται ο κίνδυνος  μόλυνσης.  5. Τα τρόφιμα πρέπει να τοποθετούνται μέσα στα μεταφορικά οχήματα ή/και στους περιέκτες και να προστατεύονται κατά τρόπον ώστε να ελαχιστοποιούνται οι κίνδυνοι μόλυνσης.  6. Εν ανάγκη, τα μεταφορικά οχήματα ή/και οι περιέκτες που χρησιμοποιούνται για τη μεταφορά τροφίμων πρέπει να έχουν την ικανότητα να τα διατηρούν στην κατάλληλη θερμοκρασία και να είναι σχεδιασμένα έτσι ώστε, αν χρειαστεί, να ελέγχεται το επίπεδο  θερμοκρασίας.  V Απαιτήσεις εξοπλισμού  Κάθε αντικείμενο, εγκατάσταση ή εξοπλισμός, με τα οποία έρχονται σε επαφή οι τροφές, πρέπει να διατηρούνται καθαρά και,  α) να κατασκευάζονται και να συντηρούνται έτσι ώστε να ελαχιστοποιείται ο κίνδυνος μόλυνσης των τροφίμων- β) με εξαίρεση τα δοχεία και τις συσκευασίες μιας χρήσεως, να κατασκευάζονται και να συντηρούνται έτσι ώστε να μπορούν να καθαρίζονται σε βάθος και, εν ανάγκη, να απολυμαίνονται, σε βαθμό ικανοποιητικό για τους σκοπούς για τους οποίους προοριζονται- γ) να είναι εγκατεστημένα κατά τρόπο που να επιτρέπει επαρκή καθαρισμό των πέριξ χώρων.  VI Απορρίμματα τροφών  1. Απορρίμματα τροφών και άλλα απορρίμματα δεν πρέπει να αφήνονται να συσσωρεύονται σε χώρους τροφίμων, παρά μόνο στο βαθμό που αυτό είναι αναπόφευκτο για τη σωστή λειτουργία της επιχείρησης.  2. Τα απορρίμματα τροφίμων και τα άλλα απορρίμματα πρέπει να εναποτίθενται σε περιέκτες που να κλείνουν, εκτός εάν οι επιχειρηματίες του τομέα των τροφίμων μπορούν να αποδείξουν στις αρμόδιες αρχές ότι τυχόν χρησιμοποιηθέντες άλλοι τύποι περιεκτών είναι  κατάλληλοι. Αυτοί οι περιέκτες πρέπει να είναι κατάλληλα κατασκευασμένοι, να διατηρούνται σε καλή κατάσταση και, εφόσον απαιτείται, να καθαρίζονται και να απολυμαίνονται εύκολα.  3. Πρέπει να υπάρχει κατάλληλη πρόβλεψη για την απομάκρυνση και την αποθήκευση απορριμμάτων τροφών ή άλλων απορριμμάτων. Οι χώροι αποθήκευσης απορριμμάτων πρέπει να σχεδιάζονται και να χρησιμοποιούνται κατά τρόπο που να διατηρούνται πάντα καθαροί και να  προλαμβάνεται η διείσδυση εντόμων και λοιπών επιβλαβών ζώων, καθώς και η μόλυνση των τροφίμων, του ποσίμου νερού, του εξοπλισμού και των χώρων.  VII Παροχή νερού  1. Πρέπει να υπάρχει επαρκής παροχή πόσιμου νερού, όπως ορίζεται στην οδηγία 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου νερού (1). Το πόσιμο αυτό νερό πρέπει να χρησιμοποιείται, αν παραστεί ανάγκη,  ώστε να μη μολύνονται τα τρόφιμα.  2. Όπου χρειάζεται πάγος, πρέπει να παράγεται από νερό που πληροί τους όρους της οδηγίας 80/778/ΕΟΚ. Αυτός ο πάγος πρέπει να χρησιμοποιείται κάθε φορά που χρειάζεται, ώστε να μην μολύνονται τα τρόφιμα. Πρέπει να παράγεται, να διακινείται και να  αποθηκεύεται υπό συνθήκες που προφυλάσσουν από κάθε μόλυνση.  3. Ο ατμός που χρησιμοποιείται σε άμεση επαφή με τα τρόφιμα πρέπει να είναι απαλλαγμένος από κάθε ουσία που παρουσιάζει κίνδυνο για την υγεία ή ενδέχεται να μολύνει το προϊόν.  4. Το μη πόσιμο νερό, το οποίο χρησιμοποιείται για παραγωγή στμού, ψύξη, κατάσβεση πυρκαϊάς και άλλους παρεμφερείς σκοπούς που δεν σχετίζονται με τρόφιμα, πρέπει να διοχετεύεται μέσω χωριστών δικτύων, τα οποία να αναγνωρίζονται εύκολα και να μη  συνδέονται καθόλου με τα συστήματα ποσίμου νερού, ούτε να υπάρχει δυνατότητα αναρροής στα συστήματα ποσίμου νερού.  VIII Ατομική υγιεινή  1. Απαιτείται υψηλός βαθμός ατομικής καθαριότητας από κάθε πρόσωπο που κινείται σε χώρους όπου γίνονται εργασίες με τρόφιμα, το οποίο πρέπει να φορά κατάλληλο, καθαρό και, ενδεχομένως προστατευτικό ρουχισμό.  2. Απαγορεύεται η, με οποιαδήποτε ιδιότητα, απασχόληση, σε χώρους εργασίας με τρόφιμα οποιουδήποτε ατόμου είναι γνωστό ή υπάρχουν υπόνοιες ότι πάσχει από νόσημα που μεταδίδεται δια των τροφών, ή ατόμου που πάσχει π.χ. από μολυσμένα τραύματα ή έχει  προσβληθεί από δερματική μόλυνση, έλκη ή διάρροια, όταν υφίσταται άμεσος ή έμμεσος κίνδυνος μόλυνσης των τροφίμων από παθογόνους μικροοργανισμούς.  IX Διατάξεις που εφαρμόζονται στα τρόφιμα  1. Η επιχείρηση τροφίμων δεν πρέπει να δέχεται καμία πρώτη ύλη ή συστατικό, εάν γνωριζει ή έχει βάσιμους λόγους να υποπτεύεται ότι έχει προσβληθεί από παράσιτα, παθογόνους μικροοργανισμούς ή τοξικές,  αποσυντεθειμένες ή ξένες ουσίες σε βαθμό που, μετά τη συνήθη διαλογή ή/και τις προπαρασκευαστικές διαδικασίες ή διαδικασίες επεξεργασίας που εφαρμόζουν οι επιχειρήσεις τροφίμων σύμφωνα με τους κανόνες της υγιεινής, θα είναι και πάλι ακατάλληλο προς  βρώση.  2. Οι πρώτες ύλες και τα συστατικά που αποθηκεύονται στην επιχείρηση πρέπει να διατηρούναται υπό κατάλληλες συνθήκες, ούτως ώστε να αποφεύγεται κάθε επιβλαβής αλλοίωση και να προφυλάσσονται από μολύνσεις.  3. Όλα τα τρόφιμα τα οποία διακινούνται, αποθηκεύονται, συσκευάζονται, εκτίθενται και μεταφέρονται, προφυλάσσονται από κάθε μόλυνση, η οποία ενδέχεται να τα καταστήσει ακατάλληλα προς βρώση, επιβλαβή για την υγεία ή μολυσμένα κατά τρόπο που δεν θα ήταν  λογικό να αναμένεται κατανάλωσή τους σε αυτή την κατάσταση. Ιδιαίτερα τα τρόφιμα πρέπει να τοποθετούνται ή να προστατεύονται κατά τρόπο που να ελαχιστοποιεί τον οποιοδήποτε κίνδυνο μόλυνσης. Πρέπει να θεσπιστούν επαρκείς διαδικασίες για να διασφαλιστεί  ότι ελέγχονται τα ζωΰφια.  4. Οι πρώτες ύλες, τα συστατικά, τα ενδιάμεσα προϊόντα και τα τελικά προϊόντα, τα οποία ενδέχεται να προσφέρονται για τον πολλαπλασιασμό παθογόνων μικροοργανισμών ή το σχηματισμό τοξινών πρέπει να διατηρούνται σε θερμοκρασίες που να μην συνεπάγονται  κίνδυνο για την υγεία. Όσο το επιτρέπει η ασφάλεια των τροφίμων, επιτρέπεται η παραμονή τροφίμων εκτός χώρων, ελεγχόμενης θερμοκρασίας επί περιορισμένο χρονικό διάστημα όταν αυτό επιβάλλεται για πρακτικούς λόγους ειρισμού, κατά την παρασκευή, τη  μεταφορά, την αποθήκευση, την έκθεση και το σερβίρισμα των τροφίμων.  5. Όταν τα τρόφιμα πρέπει να διατηρούνται ή να σερβίρονται σε χαμηλή θερμοκρασία, πρέπει να ψύχονται το συντομότερο δυνατό μετά το τελευταίο στάδιο επεξεργασίας υπό θερμότητα, ή, εάν δεν χρησιμοποιείται θερμότητα, μετά το τελικό στάδιο παρασκευής, σε  θερμοκρασία που να μην προκαλεί κινδύνους για την υγεία.  6. Οι επικίνδυνες ή/και μη εδώδιμες ουσίες, συμπεριλαμβανομένων των ζωοτροφών πρέπει να φέρουν την κατάλληλη σήμανση και να αποθηκεύνονται σε χωριστούς και ασφαλείς περιέκτες.  Χ Κατάρτιση  Οι υπεύθυνοι των επιχειρήσεων τροφίμων εξασφαλίζουν την επίβλεψη και την καθοδήγηση ή/και κατάρτιση σχετικά με την υγιεινή των τροφίμων όσων χειρίζονται τρόφιμα, ανάλογα με τις εκτελούμενες εργασίες.  (1) ΕΕ αριθ. L 229 της 30. 8. 1990, σ. 11. Οδηγία που τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).


Avis juridique important

|

32004L0029

Οδηγία 2004/29/ΕΚ της Επιτροπής, της 4ης Μαρτίου 2004, για καθορισμό των χαρακτηριστικών και των ελαχίστων προϋποθέσεων για τον έλεγχο ποικιλιών αμπέλου

Επίσημη Εφημερίδα αριθ. L 071 της 10/03/2004 σ. 0022 - 0027

Οδηγία 2004/29/ΕΚ της Επιτροπήςτης 4ης Μαρτίου 2004για καθορισμό των χαρακτηριστικών και των ελαχίστων προϋποθέσεων για τον έλεγχο ποικιλιών αμπέλουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 68/193/ΕΟΚ του Συμβουλίου, της 9ης Απριλίου 1968, περί εμπορίας υλικών αγενούς πολλαπλασιασμού της αμπέλου(1), όπως τροποποιήθηκε τελευταία από την οδηγία 2003/61/ΕΚ(2), και ιδίως το άρθρο 5δ παράγραφος 2,Εκτιμώντας τα ακόλουθα:(1) H οδηγία 72/169/ΕΟΚ της Επιτροπής, της 14ης Απριλίου 1972, περί καθορισμού των χαρακτηριστικών και των ελαχίστων προϋποθέσεων για τον έλεγχο ποικιλιών της αμπέλου(3) έχει τροποποιηθεί κατά τρόπο ουσιαστικό(4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.(2) Σύμφωνα με τις διατάξεις της οδηγίας 68/193/ΕΟΚ, τα κράτη μέλη υποχρεούνται να καταρτίζουν ένα κατάλογο των ποικιλιών που γίνονται αποδεκτές στην επικράτειά τους για πιστοποίηση και έλεγχο του προτύπου πολλαπλασιαστικού.(3) Η αποδοχή ποικιλιών υπόκειται σε κοινοτικούς όρους των οποίων η τήρηση θα πρέπει να εξασφαλίζεται με επισήμους ελέγχους και ιδίως με ελέγχους καλλιέργειας.(4) Οι έλεγχοι πρέπει να καλύπτουν έναν ικανοποιητικό αριθμό χαρακτηριστικών που θα καθιστούν δυνατή την περιγραφή των ποικιλιών.(5) Είναι αναγκαίο να καθορισθούν σε κοινοτικό επίπεδο τα χαρακτηριστικά που πρέπει να αποτελούν τουλάχιστον αντικείμενο ενός ελέγχου.(6) Πρέπει, εξάλλου, να καθορίζονται οι ελάχιστες προϋποθέσεις για την εκτέλεση των ελέγχων.(7) Αυτά τα χαρακτηριστικά και οι ελάχιστες προϋποθέσεις ελέγχου πρέπει να καθορίζονται έχοντας υπόψη την παρούσα κατάσταση των επιστημονικών και τεχνικών γνώσεων.(8) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής των σπόρων προς σπορά και γεωργικών, δενδροκηπευτικών και δασικών φυτών προς φύτευση.(9) Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ, μέρος Β,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα κράτη μέλη καθορίζουν όπως οι επίσημοι έλεγχοι που εκτελούνται για την αποδοχή ποικιλιών αμπέλου καλύπτουν τουλάχιστον τα χαρακτηριστικά που απαριθμούνται στο παράρτημα I.Διασφαλίζουν ότι κατά τη διάρκεια του ελέγχου πληρούνται οι ελάχιστες προϋποθέσεις που απαριθμούνται στο παράρτημα II.Άρθρο 2Η οδηγία 72/169/ΕΟΚ, όπως τροποποιήθηκε με την οδηγία που παρατίθεται στο παράρτημα ΙΙΙ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα ΙΙΙ, μέρος Β.Οι αναφορές στην καταργούμενη οδηγία θεωρούνται ότι γίνονται στη παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙV.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 4 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 93 της 17.4.1968, σ. 15.(2) ΕΕ L 165 της 3.7.2003, σ. 23.(3) ΕΕ L 103 της 2.5.1972, σ. 25.(4) Βλέπε παράρτημα ΙΙΙ, μέρος Α.ΠΑΡΑΡΤΗΜΑ IΜΕΡΟΣ Α ΜΟΡΦΟΛΟΓΙΚΑ ΧΑΡΑΚΤΗΡΙΣΤΙΚΑ ΠΟΥ ΑΦΟΡΟΥΝ ΤΗΝ ΕΞΕΤΑΣΗ ΤΗΣ ΔΙΑΚΡΙΣΕΩΣ, ΤΗΣ ΣΤΑΘΕΡΟΤΗΤΟΣ ΚΑΙ ΤΗΣ ΟΜΟΙΟΓΕΝΕΙΑΣ1. ΣΧΗΜΑΤΙΣΜΟΣ ΟΦΘΑΛΜΩΝ ΕΠΙ ΑΝΑΠΤΥΣΣΟΜΕΝΗΣ ΚΛΗΜΑΤΙΔΟΣ ΜΗΚΟΥΣ 10 ΕΩΣ 20 cm1.1. σχήμα1.2. χρώμα (κατά την έκπτυξη για να καταστεί δυνατή η παρατήρηση των ανθοκυανών)1.3. χνοασμός2. ΠΟΩΔΗΣ ΚΛΗΜΑΤΙΣ ΚΑΤΑ ΤΗΝ ΕΠΟΧΗ ΤΗΣ ΑΝΘΗΣΕΩΣ2.1. εγκαρσία διατομή (σχήμα και περίγραμμα)2.2. χνοασμός3. ΞΥΛΩΔΗΣ ΚΛΗΜΑΤΙΣ3.1. επιφάνεια3.2. μεσογονάτιο4. ΚΑΤΑΝΟΜΗ ΤΩΝ ΕΛΙΚΩΝ5. ΝΕΑΡΑ ΦΥΛΛΑ ΣΤΗΝ ΚΟΡΥΦΗ ΑΝΑΠΤΥΣΣΟΜΕΝΗΣ ΚΛΗΜΑΤΙΔΟΣ ΜΗΚΟΥΣ 10 ΕΩΣ 30 cm (ΤΡΙΑ ΠΡΩΤΑ ΦΥΛΛΑ ΣΕ ΑΠΟΣΤΑΣΗ ΑΠΟ ΤΟΥ ΣΧΗΜΑΤΙΣΜΟΥ ΟΦΘΑΛΜΩΝ, ΜΕΤΡΟΥΜΕΝΑ ΑΠΟ ΑΥΤΟ ΤΟ ΣΗΜΕΙΟ)5.1. χρώμα5.2. χνοασμός6. ΠΛΗΡΩΣ ΑΝΑΠΤΥΓΜΕΝΟ ΦΥΛΛΟ (ΚΕΙΜΕΝΟ ΜΕΤΑΞΥ ΤΟΥ 8ου ΚΑΙ ΤΟΥ 11ου ΓΟΝΑΤΟΥ)6.1. φωτογραφία6.2. σχεδίασμα ή απ' ευθείας εκτύπωση σε κλίμακα6.3. γενικό σχήμα6.4. αριθμός των φυλλωδών λοβών6.5. μισχικός κόλπος6.6. βάθος του ανώτερου και του κατώτερου πλευρικού κόλπου6.7. χνοασμός της κάτω επιφάνειας6.8. επιφάνεια6.9. πλευρική οδόντωση7. ΑΝΘΟΣεμφανές γένος8. ΣΤΑΦΥΛΗ ΣΕ ΒΙΟΜΗΧΑΝΙΚΗ ΩΡΙΜΟΤΗΤΑ (ΟΣΟΝ ΑΦΟΡΑ ΤΙΣ ΟΙΝΟΠΟΙΗΣΙΜΕΣ ΠΟΙΚΙΛΙΕΣ ΚΑΙ ΤΙΣ ΕΠΙΤΡΑΠΕΖΙΕΣ ΠΟΙΚΙΛΙΕΣ)8.1. φωτογραφία (με κλίμακα)8.2. σχήμα8.3. πάχος8.4. ποδίσκος (μήκος)8.5. μέσο βάρος σε γραμμάρια8.6. αποράγωσις8.7. πυκνότης της σταφυλής9. ΡΩΓΑ ΣΕ ΒΙΟΜΗΧΑΝΙΚΗ ΩΡΙΜΟΤΗΤΑ (ΟΣΟΝ ΑΦΟΡΑ ΤΙΣ ΟΙΝΟΠΟΙΗΣΙΜΕΣ ΠΟΙΚΙΛΙΕΣ ΚΑΙ ΤΙΣ ΕΠΙΤΡΑΠΕΖΙΕΣ ΠΟΙΚΙΛΙΕΣ)9.1. φωτογραφία (με κλίμακα)9.2. σχήμα9.3. πάχος με ένδειξη μέσου βάρους9.4. χρώμα9.5. φλοιός (όσον αφορά τις επιτραπέζιες ποικιλίες)9.6. αριθμός γιγάρτων (όσον αφορά τις οινοποιήσιμες ποικιλίες)9.7. σάρκα9.8. χυμός9.9. άρωμα10. ΓΙΓΑΡΤΟ (ΟΣΟΝ ΑΦΟΡΑ ΤΙΣ ΟΙΝΟΠΟΙΗΣΙΜΕΣ ΚΑΙ ΤΙΣ ΕΠΙΤΡΑΠΕΖΙΕΣ ΠΟΙΚΙΛΙΕΣ)φωτογραφία των δύο επιφανειών και πλάγια όψη (με κλίμακα).ΜΕΡΟΣ Β ΦΥΣΙΟΛΟΓΙΚΑ ΧΑΡΑΚΤΗΡΙΣΤΙΚΑ ΠΟΥ ΑΦΟΡΟΥΝ ΤΗΝ ΕΞΕΤΑΣΗ ΤΗΣ ΔΙΑΚΡΙΣΕΩΣ, ΣΤΑΘΕΡΟΤΗΤΟΣ ΚΑΙ ΟΜΟΙΟΓΕΝΕΙΑΣ1. ΒΛΑΣΤΙΚΑ ΣΤΑΔΙΑ1.1. Ημερομηνίες εμφανίσεως βλαστικών σταδίωνΟι ημερομηνίες εμφανίσεως των βλαστικών σταδίων ορίζονται κατόπιν συγκρίσεως με μία ή περισσότερες από τις ακόλουθες ποικιλίες μάρτυρες.>ΘΕΣΗ ΠΙΝΑΚΑ>1.2. Ημερομηνία εκπτύξεωςΗμερομηνία κατά την οποία εκπτύσσεται πλήρως το ήμισυ των οφθαλμών ενός πρέμνου κανονικά κλαδευμένου και φαίνεται ο εσωτερικός τους χνοασμός σε σχέση με τις ποικιλίες μάρτυρες.1.3. Ημερομηνία πλήρους ανθήσεωςΗμερομηνία κατά την οποία, για ένα σύνολο φυτών, το ήμισυ των ανθέων είναι ανοικτά συγκρινόμενο με τις ποικιλίες μάρτυρες.1.4. Ωριμότης (όσον αφορά τις οινοποιήσιμες ποικιλίες και τις επιτραπέζιες ποικιλίες)Επιπροσθέτως της περιόδου ωριμότητος δεικνύεται η πυκνότης ή ο πιθανός βαθμός του γλεύκους, η οξύτης του και η αντίστοιχη απόδοση σε σταφυλές εκφραζομένη σε χιλιόγραμμα ανά αντίστοιχο εκτάριο σε σύγκριση με μιά ή περισσότερες ποικιλίες μάρτυρες που έχουν δώσει κατά το δυνατό αποδόσεις της αυτής τάξεως μεγέθους.2. ΧΑΡΑΚΤΗΡΙΣΤΙΚΑ ΚΑΛΛΙΕΡΓΕΙΑΣ2.1. Ζωηρότης2.2. Τρόπος μορφώσεως (θέση του πρώτου καρποφόρου οφθαλμού, προτιμόμενο κλάδεμα)2.3. Παραγωγή2.3.1. κανονικότης2.3.2. απόδοση2.3.3. ανωμαλίες2.4. Ανθεκτικότης ή ευαισθησία2.4.1. σε δυσμενείς συνθήκες2.4.2. σε επιβλαβείς οργανισμούς2.4.3. πιθανή ευαισθησία στη σχάση των ρωγών2.5. Συμπεριφορά κατά τον αγενή πολλαπλασιασμό2.5.1. εμβολιασμός2.5.2. πολλαπλασιασμός με μοσχεύματα3. ΧΡΗΣΙΜΟΠΟΙΗΣΗ3.1. για οινοποίηση3.2. για επιτραπέζια χρήση3.3. για υποκείμενο3.4. για βιομηχανικές χρήσεις.ΠΑΡΑΡΤΗΜΑ IIΕΛΑΧΙΣΤΕΣ ΠΡΟΫΠΟΘΕΣΕΙΣ ΓΙΑ ΤΗΝ ΕΚΤΕΛΕΣΗ ΤΩΝ ΕΛΕΓΧΩΝ1. ΟΙΚΟΛΟΓΙΚEΣ ΠΛΗΡΟΦΟΡΙΕΣ1.1. τόπος1.2. γεωγραφικές συνθήκες1.2.1. γεωγραφικό μήκος1.2.2. γεωγραφικό πλάτος1.2.3. υψόμετρο1.2.4. έκθεση και κλίση1.3. κλιματολογικές συνθήκες1.4. φύση εδάφους2. ΤΕΧΝΙΚΕΣ ΛΕΠΤΟΜΕΡΕΙΕΣ2.1. Για οινοποιήσιμες ποικιλίες και επιτραπέζιες ποικιλίες2.1.1. 24 πρέμνα κατά το δυνατό σε περισσότερα διάφορα υποκείμενα2.1.2. τουλάχιστον 3 έτη παραγωγής2.1.3. τουλάχιστον 2 τόποι που έχουν διαφορετικές οικολογικές συνθήκες2.1.4. η συγκόλληση του εμβολίου πρέπει να εξετάζεται σε τουλάχιστον 3 ποικιλίες υποκειμένων2.2. Για ποικιλίες υποκειμένων2.2.1. 5 πρέμνα με τουλάχιστον 2 τρόπους αναπτύξεως2.2.2. 5 έτη μετά τη φύτευση2.2.3. 3 διαφορετικά οικολογικά περιβάλλοντα2.2.4. η συγκόλληση του εμβολίου πρέπει να εξετάζεται με τουλάχιστον 3 ποικιλίες εμβολίων.ΠΑΡΑΡΤΗΜΑ IIIΜέρος AΚαταργούμενη οδηγία με την τροποποίησή της(που αναφέρονται στο άρθρο 2)>ΘΕΣΗ ΠΙΝΑΚΑ>Μέρος BΚατάλογος ημερομηνιών ενσωμάτωσης στο εθνικό δίκαιο(που αναφέρονται στο άρθρο 2)>ΘΕΣΗ ΠΙΝΑΚΑ>ΠΑΡΑΡΤΗΜΑ IVΠΙΝΑΚΑΣ ΑΝΤΙΣΤΟΙΧΙΑΣ>ΘΕΣΗ ΠΙΝΑΚΑ>


Avis juridique important

|

31997L0016

Οδηγία 97/16/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 1997 για τη δέκατη πέμπτη τροποποίηση της οδηγίας 76/769/ΕΟΚ για τον περιορισμό της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων

Επίσημη Εφημερίδα αριθ. L 116 της 06/05/1997 σ. 0031 - 0032

ΟΔΗΓΙΑ 97/16/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 10ης Απριλίου 1997 για τη δέκατη πέμπτη τροποποίηση της οδηγίας 76/769/ΕΟΚ για τον περιορισμό της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας με τη διαδικασία του άρθρου 189 Β της συνθήκης (3),Εκτιμώντας:ότι το άρθρο 7 Α της συνθήκης καθιερώνει έναν χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7ότι όλα τα κράτη μέλη, εκτός από την Αυστρία, τη Φινλανδία, την Ελλάδα, την Ιταλία και το Λουξεμβούργο, είναι μέρη της σύμβασης για την πρόληψη της θαλάσσιας ρύπανσης από χερσαίες πηγές (σύμβαση των Παρισίων του 1974) 7 ότι η επιτροπή των Παρισίων, εκτελεστικό όργανο της σύμβασης των Παρισίων, θεωρεί ότι το εξαχλωροαιθάνιο καθώς και οι ουσίες που ενδεχομένως σχηματίζονται ως αποτέλεσμα των εφαρμογών του, προκαλούν ρύπανση που θα πρέπει να εξαλειφθεί σύμφωνα με το άρθρο 4 παράγραφος 1 στοιχείο α) της σύμβασης των Παρισίων 7 ότι το Συμβούλιο, με εντολή που ενέκρινε στις 4 Μαρτίου 1996, εξουσιοδότησε την Επιτροπή να διαπραγματευθεί απόφαση για την σταδιακή εξάλειψη του εξαχλωροαιθανίου, με την επιφύλαξη ορισμένων εξαιρέσεων, από τη βιομηχανία μη σιδηρούχων μετάλλων και ιδίως από τα μη καθετοποιημένα χυτήρια αλουμινίου και από ορισμένα κράματα μαγνησίου 7 ότι, μετά τις διαπραγματεύσεις που διεξήχθηκαν κατά τη συνεδρίαση των επιτροπών του Όσλο και των Παρισίων τον Ιούνιο του 1996, εγκρίθηκε η απόφαση PARCOM 96/1 σχετικά με τη σταδιακή εξάλειψη του εξαχλωροαιθανίου από τη βιομηχανία μη σιδηρούχων μετάλλων αντικαθιστώντας τις αποφάσεις PARCOM 92/4 και 93/1 που ίσχυαν όσον αφορά το ίδιο θέμα 7 ότι η απόφαση PARCOM 96/1 προβλέπει ότι η ανάγκη εξαιρέσεων από την απαγόρευση της χρησιμοποίησης εξαχλωροαιθανίου θα επανεξεταστεί το 1998 7ότι οι περιορισμοί που επιβάλλονται στα κράτη μέλη στον τομέα της εμπορίας εξαχλωροαιθανίου που προορίζεται να χρησιμοποιηθεί στη βιομηχανία μη σιδηρούχων μετάλλων, επηρεάζουν άμεσα τη λειτουργία της εσωτερικής αγοράς 7 ότι επιβάλλεται επομένως η προσέγγιση των νομοθεσιών των κρατών μελών στον εν λόγω τομέα και, κατά συνέπεια, η τροποποίηση του παραρτήματος Ι της οδηγίας 76/769/ΕΟΚ (4) 7ότι, όπως προκύπτει από το πεδίο και τις επιπτώσεις της προτεινόμενης δράσης, τα κοινοτικά μέτρα που προβλέπει η παρούσα οδηγία είναι όχι μόνον αναγκαία, αλλά και αναπόφευκτα για την επίτευξη των προαναφερόμενων στόχων 7 ότι οι εν λόγω στόχοι δεν μπορούν να υλοποιηθούν μεμονωμένα από κάθε κράτος μέλος 7 ότι, επιπλέον, η επίτευξή τους στο κοινοτικό επίπεδο προβλέπεται ήδη από την οδηγία 76/769/ΕΟΚ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Το παράρτημα Ι της οδηγίας 76/769/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 2 Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1997. Ενημερώνουν αμέσως την Επιτροπή σχετικά.Εφαρμόζουν τις διατάξεις αυτές από την 1η Ιανουαρίου 1998.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.Άρθρο 3 Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 10 Απριλίου 1997.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςA. VAN DOK VAN WEELE(1) ΕΕ αριθ. C 382 της 31. 12. 1994, σ. 35 και ΕΕ αριθ. C 12 της 17. 1. 1996, σ. 12.(2) ΕΕ αριθ. C 236 της 11. 9. 1995, σ. 12.(3) Γνώμη του Ευρωπαϊκού Κοινοβουλίου, της 20ής Σεπτεμβρίου 1995, (ΕΕ αριθ. C 269 της 16. 10. 1995, σ. 63), κοινή θέση, της 26ης Νοεμβρίου 1996, (ΕΕ αριθ. C 41 της 10. 2. 1997, σ. 1), απόφαση του Ευρωπαϊκού Κοινοβουλίου, της 16ης Ιανουαρίου 1997, (ΕΕ αριθ. C 33 της 3. 2. 1997) και απόφαση του Συμβουλίου, της 13ης Μαρτίου 1997.(4) ΕΕ αριθ. L 262 της 27. 9. 1976, σ. 201 7 οδηγία όπως τροποποιήθηκε τελευταία με την οδηγία 94/60/ΕΚ (ΕΕ αριθ. L 365 της 31. 12. 1994, σ. 1).ΠΑΡΑΡΤΗΜΑ Η ακόλουθη ουσία προστίθεται στο παράρτημα Ι της οδηγίας 76/769/ΕΟΚ:>ΘΕΣΗ ΠΗΝΑΚΑ>